Datasets:

yiyic

/

oscar_ta_train

like 0

கடந்த திங்கட்கிழமை 06-03-2017 வலிகாமம் பகுதியிலுள்ள மூளாய் நல்லமாவடி எனும் கிராமத்தில் நடந்த சம்பவம்: ” வாள்வெட்டு”. வாள்வெட்டிற்கு இலக்கானவர்கள் சந்திரராசா பிரதீபன், இராசு ரவீந்திரகுமார் எனும் இருவர். இதை ஆவா குறூப், ‘ஈவா குறூப்’ எனப்படும் வன்முறை குழுக்களின்செயல்பாடாக வெளிப்படுத்தப்படும் வாய்ப்பிற்கும் இடமிருக்கிறது. இவ்வாள்வெட்டு சம்பவமானது இவ்வாறாக திரிபுபடுத்தப்பட்டு வருமாயின்! இது, அதுவல்ல! சந்திரராசா பிரதீபன், இராசு ரவீந்திரகுமார் எனும் இருவரும் அரச உத்தியோகத்தவர்கள். இவர்களுக்கும் ஆவா குறூப்பிற்கும் என்ன தொடர்பு இருக்கமுடியும்!! இல்லை என்றால் எதற்காக வாள்வெட்டிற்கு இலக்கானார்கள்! மேற்படி இருவரும் மூளாய் நல்லமாவடி எனும் கிராமத்தில் ‘உயர் சாதியினர்’ எனப்படுபவர்கள் வாழும் எல்லையில் காணிகள் வாங்கி வீடுகட்டும் முயற்சியில் ஈடுபட்டுவந்த தலித் சமூகத்தைச் சேர்ந்தவர்கள் என்பதே வாள்வெட்டிற்கு அடிப்படைக்காரணமாக இருந்திருக்கிறது. சந்திரராசா பிரதீபன், இராசு ரவீந்திரகுமார் எனும் இருவருடனும்…, நீங்களெல்லாம் எங்களுக்கு அருகாமையில், எங்களுக்கு நெருக்கமாக வாழமுடியாதே, ‘நீங்க வேற ஆக்களல்லவா’ என்பதான உட்பொருளில், மிக தயவாகவும் ‘கௌரவமாகவும்’ இவர்களுடன் ஆரம்பத்தில் பேசினார்கள், விவாதித்தார்கள், பின்பு மிரட்டினார்கள்… அனைத்தையும் அலட்சியப்படுத்தியவாறு சந்திரராசா பிரதீபன், இராசு ரவீந்திரகுமார் எனும் இருவரும் தமது வீடுகட்டும் பணிகளைத் தொடந்து கொண்டிருக்கும்போது இனம்தெரியாத நபர்களால் வாள்வெட்டிற்கு இலக்காகியுள்ளனர். இவர்கள் இருவரும் மிகவும் ஆபத்தான நிலையில் இருப்பதான செய்தியும், அதற்கான பின்னணி பற்றிய மேற்படி தகவல்களும் தோழர் யோகரட்ணத்திற்கு (“தீண்டாமைக் கொடுமைகளும் தீமூண்ட நாட்களும்”நூல் ஆசிரியர்) மிக நெருக்கமான உறவுடைய அக்கிராமத்தைச் சேர்ந்தவர்கள் மூலமாக கிடைக்கப்பெற்றது. கடந்த வருட இறுதியில் நடந்த தேவரயாளி இந்துக்கல்லூரி மாணவனது ஓவியம் மீதான விவகாரம் ஜனாதிபதியின் கவனத்திற்கு எடுத்து செல்லப்பட்டதாகவும் அறியப்படுகிறது. இருப்பினும் அதுவிடயமாக எந்தவிதமான விசாரணைகளோ, உண்மையறியும் ஆவலோ எமது தரப்பு அரசியல் செயல்பாட்டோடு பொருந்தவில்லை. எமது தரப்பு அரசியல் செயல்பாடென்பது முதலில் நாம் எமக்கான ‘முற்போக்கான ஒரு தமிழ் தேசிய’ சர்வாதிகார அதிகாரமையத்தை நோக்கி செல்லவேண்டும் என்பதே! அந்த அதிகார மையத்தை அடைந்துவிட்டால்…, சாதிய மோதல்களும் சமூக முரண்பாடுகள் என வேறு பல ‘தொல்லைகளும்’ பின்பு உதிர்ந்து காணாமல் போய்விடும்தானே!

ஆசிரியரின் குறிப்பு: ஐக்கிய நாடுகளின் பெர்ச்சில் இருந்து பார்த்தால், கடந்த வாரம் சர்வதேச சமூகம் என்ன செய்திருக்கிறது என்பதை விரைவாக எடுத்துக்கொள்வது இங்கே. ஈரானிய ஆளில்லா விமானங்களை ஆய்வு செய்ய நிபுணர்களை அனுப்புமாறு உக்ரைன் ஐ.நா.விடம் கேட்டுக் கொண்டுள்ளது சர்வதேச தடைகளை மீறி ரஷ்யாவிற்கு விற்கப்பட்ட ஈரானில் தயாரிக்கப்பட்ட ட்ரோன்கள் மற்றும் உக்ரேனிய நகரங்கள் மற்றும் நகரங்களை தாக்க பயன்படுத்தப்படும் குப்பைகளை ஆய்வு செய்ய உக்ரைன் ஐ.நா நிபுணர்களை அழைத்துள்ளது. ஈரான் மற்றும் ரஷ்யா ஆகிய இரண்டும் குற்றச்சாட்டை மறுக்கின்றன. இந்த ட்ரோன்கள் ஈரானில் தயாரிக்கப்பட்ட ஷாஹெட்-136 ஆளில்லா வான்வழி வாகனங்களாக இருக்கலாம் என்று நிபுணர்கள் கூறுகின்றனர். ட்ரோன்களை தயாரித்ததாக ரஷ்யா கூறுகிறது. ஐ.நா செயலகத்திற்கு விசாரணை நடத்துவதற்கான ஆணை இல்லை என்றும், அவ்வாறு செய்தால், ஐ.நா அமைப்புடன் மாஸ்கோ தனது ஒத்துழைப்பை “மீண்டும் மதிப்பாய்வு” செய்யும் என்றும் அது எச்சரித்துள்ளது. பிரிட்டன், பிரான்ஸ் மற்றும் ஜெர்மனி ஆகிய நாடுகள் வெள்ளிக்கிழமை ஒரு கடிதத்தில் ஐ.நா.வை விசாரிக்க வலியுறுத்தின. ஈரானிய ட்ரோன் குப்பைகளை ஆய்வு செய்ய ஐநா நிபுணர்களை உக்ரைன் அழைத்துள்ளது இதற்கிடையில், மனிதாபிமானிகள் தங்களால் இயன்ற அளவு உக்ரேனியர்களை சென்றடைவதற்கு உழைத்து வருகின்றனர். வெப்பநிலை குறையத் தொடங்கும் வேளையில் குளிர்கால உதவிகள் மூலம் தங்களால் இயன்றவரை உக்ரேனியர்களை சென்றடையலாம். டெனிஸ் பிரவுன், உக்ரைனில் UN குடியிருப்பாளரும், மனிதாபிமான ஒருங்கிணைப்பாளருமான, இந்த வாரம் VOA உடன் மனிதாபிமானிகள் மற்றும் அவர்கள் உதவுபவர்கள் இருவருக்கும் உள்ள சவால்கள் குறித்து பேசினார். அதைக் கட்டுப்படுத்தும் பகுதிகளில் ஐ.நா உதவி அணுகலை ரஷ்யா தடுத்துள்ளதால், லட்சக்கணக்கான உக்ரேனியர்கள் எட்டாத தூரம் பாதுகாப்பு கவுன்சில் ஹெய்டிய கும்பல் தலைவர்களுக்கு தடை விதித்தது ஐ.நா. பாதுகாப்பு கவுன்சில் வெள்ளிக்கிழமை ஏகமனதாக சொத்து முடக்கம், பயணத் தடை மற்றும் ஹைட்டியில் உள்ள கும்பல் தலைவர்கள் மீது ஆயுதத் தடைகள் உட்பட இலக்குத் தடைகளை விதிக்க ஏகமனதாக வாக்களித்தது. திங்களன்று நடைபெற்ற கூட்டத்தைத் தொடர்ந்து, ஹைட்டியின் வெளியுறவு மந்திரி ஹைட்டியர்கள் எதிர்கொள்ளும் கஷ்டங்களின் “புரிந்துகொள்ள முடியாத உண்மை” பற்றி பேசினார். ஹைட்டிய கும்பல் மீதான தடைகளை ஐநா அங்கீகரிக்கிறது வடக்கு எத்தியோப்பியா ‘கட்டுப்பாட்டை மீறிச் செல்கிறது’ வடக்கு எத்தியோப்பியாவில் நிலைமை “கட்டுப்பாட்டை மீறிச் சுழல்கிறது” என்றும், மோதலுக்கு இராணுவ தீர்வைக் காணவில்லை என்றும் ஐ.நா பொதுச்செயலாளர் அன்டோனியோ குட்டரெஸ் திங்களன்று எச்சரித்தார். அரசாங்கத்திற்கும் திக்ராயன் படைகளுக்கும் இடையே சுமார் 2 வருடங்களாக நடந்து வரும் மோதலை முடிவுக்குக் கொண்டுவர சர்வதேச சமூகம் ஒன்றுபட வேண்டும் என்று அவர் வலியுறுத்தினார். “எல்லா வழிகளிலும்” அமைதிப் பேச்சுவார்த்தைகளில் ஆப்பிரிக்க யூனியன் தலைமையிலான முயற்சிகளுக்கு ஆதரவளிக்க ஐக்கிய நாடுகள் சபை தயாராக இருப்பதாக குட்டெரெஸ் கூறினார். இவ்விவகாரம் தொடர்பாக விவாதிப்பதற்காக வெள்ளிக்கிழமை நடைபெற்ற ஐ.நா. எத்தியோப்பியாவின் உத்தரவின் பேரில் உடனடியாக மற்றும் நிபந்தனையற்ற போர்நிறுத்தத்திற்கு அழைப்பு விடுக்கும் செய்தி அறிக்கையை சீனாவும் ரஷ்யாவும் தடுத்ததாக இராஜதந்திரிகள் தெரிவித்தனர். ஐ.நா தலைவர்: எத்தியோப்பியாவின் டைக்ரே ‘கட்டுப்பாடின்றி வருகிறது’ தனித்தனியாக, உலக சுகாதார அமைப்பின் தலைவர் டெட்ரோஸ் அதானோம் கெப்ரேயஸ் புதன்கிழமை எச்சரித்தார், “திக்ரேயில் இனப்படுகொலையைத் தடுக்க இப்போது மிகவும் குறுகிய சாளரம் உள்ளது.” இந்த எச்சரிக்கையை, இனப்படுகொலையைத் தடுப்பதற்கான ஐ.நா. சிறப்பு ஆலோசகர் ஆலிஸ் என்டெரிடு விரிவுபடுத்தினார், அவர் “பொதுமக்களை அவர்களின் இனத்தின் அடிப்படையில் இலக்கு வைப்பது அல்லது போரிடும் தரப்பினருடன் தொடர்புகொள்வது மோதலின் முக்கிய பண்பாக உள்ளது மற்றும் பயங்கரமான நிலைகளால் மோசமடைகிறது. வெறுக்கத்தக்க பேச்சு மற்றும் வன்முறையைத் தூண்டுதல்.” இது போன்ற மொழிகள் வன்கொடுமை குற்றங்களுக்கு வழிவகுக்கும் என ஐ.நா. சுருக்கமாக – உலக சுகாதார அமைப்பு செவ்வாயன்று, அக்டோபர் 14 ஆம் தேதி வரை, சிரியாவில் 807 உறுதிப்படுத்தப்பட்ட வழக்குகள் மற்றும் 68 இறப்புகள் உட்பட 15,823 சந்தேகத்திற்கிடமான காலரா வழக்குகள் உள்ளன. வழக்குகளின் அதிகரிப்பு நாடு தழுவிய கடுமையான தண்ணீர் பற்றாக்குறை மற்றும் வறட்சி போன்ற நிலைமைகளால் அதிகரிக்கிறது. ஒரு தசாப்த கால மோதலில் நீர் உள்கட்டமைப்பு அழிக்கப்பட்டது அல்லது சேதமடைந்துள்ளது, இதனால் மக்கள் பாதுகாப்பற்ற நீர் ஆதாரங்களை நம்பியிருக்கிறார்கள். மருந்துகள் உட்பட காலரா விநியோகத்தில் தட்டுப்பாடு ஏற்பட்டுள்ளதாக உதவிக் குழுக்கள் தெரிவிக்கின்றன. – சாட் நாட்டைச் சேர்ந்த நான்கு ஐ.நா. அமைதி காக்கும் படையினர் இந்த வாரம் வடக்கு மாலியில், கிடால் பகுதியில் உள்ள டெஸ்ஸாலிட்டில், அவர்களின் வாகனம் ஒரு மேம்படுத்தப்பட்ட வெடிக்கும் கருவியில் மோதியதில் கொல்லப்பட்டனர் மற்றும் இருவர் படுகாயமடைந்தனர். அவர்கள் கண்ணிவெடி தேடுதல் மற்றும் கண்டறிதல் ரோந்துப் பணியில் ஈடுபட்டிருந்தனர். இந்த ஆண்டு மாலியில் ஒரு டஜன் அமைதி காக்கும் படையினர் கொல்லப்பட்டுள்ளனர். – நைஜீரியாவில் ஏற்பட்ட வெள்ளம் குறித்து வியாழனன்று ஐ.நா கவலை தெரிவித்தது, 600 க்கும் மேற்பட்ட மக்கள் கொல்லப்பட்டதாகவும் 1.3 மில்லியன் மக்கள் இடம்பெயர்ந்ததாகவும் அரசாங்கம் கூறுகிறது. 440,000 ஹெக்டேர் விவசாய நிலங்கள் பகுதியளவில் அல்லது முழுமையாக சேதமடைந்துள்ளதால், உணவு பாதுகாப்பு கவலை அளிக்கிறது. வெள்ளத்திற்கு முன்பு, நைஜீரியா முழுவதும் 19 மில்லியன் மக்கள் கடுமையான உணவுப் பற்றாக்குறையை எதிர்கொண்டனர். வெள்ளம், அதிக விவசாய உற்பத்தி செலவுகள் மற்றும் பாதுகாப்பின்மை காரணமாக 2021 உடன் ஒப்பிடும்போது தானிய உற்பத்தி 3.4% குறையும் என்று உணவு மற்றும் வேளாண்மை அமைப்பு கணித்துள்ளது. குறிப்பு மேற்கோள் “ஆணாதிக்கத்தின் அழிவுகரமான விளைவுகளிலிருந்தும், பெண்களின் குரல்களை மௌனமாக்குவதிலிருந்தும் நமது உலகில் அமைதியின் அபாயகரமான நிலையை நாம் பிரிக்க முடியாது. இன்று நாம் எதிர்கொள்ளும் சவால்கள் – பெருகிவரும் மோதல்கள் முதல் மனித உரிமைகள் மீதான மோசமான தாக்குதல்கள் வரை – பல வழிகளில் மிதிபடுவதுடன் தொடர்புடையது. பெண்களின் உரிமைகள் மற்றும் உலகெங்கிலும் ஆழமாக வேரூன்றிய பெண் வெறுப்பு.” பெண்கள், அமைதி மற்றும் பாதுகாப்பு குறித்த பாதுகாப்பு கவுன்சில் விவாதத்தில் வியாழன் அன்று கருத்து தெரிவிக்கும் போது, ​​பெண் வெறுப்பு மற்றும் அதை நிலைநிறுத்தும் கட்டமைப்புகளை சவால் செய்யுமாறு நாடுகளை ஐ.நா துணை பொதுச்செயலாளர் அமினா முகமது வலியுறுத்தினார். அடுத்த வாரம் என்ன பார்க்கப்போகிறோம் தென்னாப்பிரிக்காவில் திங்கள்கிழமை தொடங்கி எத்தியோப்பியாவின் டைக்ரே பிராந்தியத்தில் போரை முடிவுக்குக் கொண்டுவரும் நோக்கில் அமைதிப் பேச்சுக்களை நடத்த ஆப்பிரிக்க ஒன்றியம் நம்புகிறது. இந்த மாத தொடக்கத்தில் பேச்சுவார்த்தை நடைபெறுவதாக இருந்தது, ஆனால் தாமதம் ஏற்பட்டது. ஐக்கிய நாடுகள் சபையின் தலைவர் குட்டெரெஸ், நிலைமை “கட்டுப்பாட்டுப்பாட்டை மீறிச் செல்கிறது” என்றும், உடனடி போர்நிறுத்தத்திற்கான AU அழைப்புகளில் இணைந்துள்ளதாகவும் கூறுகிறார். உங்கள் காலெண்டரைக் குறிக்கவும் திங்கட்கிழமை, அக்டோபர் 24, ஐ.நா. 1945 ஆம் ஆண்டு ஐநா சாசனம் நடைமுறைக்கு வந்த நாள் மற்றும் அமைப்பு அதிகாரப்பூர்வமாக உருவாக்கப்பட்டது. பொதுச் செயலாளர் குட்டெரெஸ் இந்த ஆண்டு தனது செய்தியில் கூறும்போது, ​​“ஐ.நா. தினத்தை நாம் கொண்டாடும் வேளையில், உலக ஒற்றுமையுடன் மனிதகுலம் ஒன்றுபட்டுச் செயல்படும்போது மனிதகுலம் எதைச் சாதிக்க முடியும் என்பதில் நமது நம்பிக்கையையும் நம்பிக்கையையும் புதுப்பிப்போம்.

மெய்ஞானிகளைப் பற்றி யாம் உபதேசிக்கின்றோம். மகரிஷிகள் தீமைகளை வென்று ஒளியாக மாற்றிய உணர்வை வெளிப்படுத்தும் பொழுது அந்த உணர்ச்சிகள் தூண்டி உங்களை மேல் நோக்கிச் சுவாசிக்க வைக்கின்றது. அதைப் பெறவேண்டும் என்று நீங்கள் எண்ணி ஏங்கும் பொழுது கிடைக்கவேண்டும் என்று பெருமூச்சாக அமைந்து அந்த ஆற்றல் கிடைக்கின்றது. சிலர் அடி பணியும் நிலைகள் கொண்டு கீழ் நோக்கி எண்ணிச் சுவாசிக்கின்றார்கள். மேல் நோக்கி எண்ணி எடுப்பதற்கு பதில் கீழ் நோக்கி எடுக்கும் பொழுது சாதாரண மனிதருடைய உணர்வைத்தான் பெற முடியும். ஏனென்றால் நாம் பெறவேண்டிய ஆற்றல் விண்ணிலே இருக்கின்றது. விண்ணின் ஆற்றல் நீங்கள் பெறவேண்டும் என்று நான் தியானிக்கும் பொழுது நீங்களும் அதே வழியில் எண்ணினால் அந்தச் சக்திகளைப் பெறுவது எளிதாக இருக்கும். சாதாரண வாழ்க்கையில் பெரியவர்களுக்குப் பாத பூஜையும் பாத நமஸ்காரமும் கும்ப அபிஷேகமும் செய்து அடிபணிந்தே பழகிவிட்டோம். நமக்குள் வரும் இந்த ஆசை நம்மை அறியாமல் இருள் சூழச் செய்யும் நிலைகளுக்கே அழைத்துச் செல்லும். 1.இந்த உயர்வு நமக்குத் தேவை இல்லை. 2.உயர்ந்த எண்ணங்கள் தான் நமக்குத் தேவை. 3.நாம் எந்த உயர்ந்த உணர்வின் தன்மையைப் பெறவேண்டும் என்ற ஆர்வம் கொண்டு வருகின்றமோ 4.அந்த உணர்ச்சியின் தன்மையை நாம் தூண்ட வேண்டும். பிறரைப் போற்றிப் புகழ்ந்து பேசித் துதிக்க வேண்டும். அப்படியெல்லாம் போற்றினால் தான் நமக்கு நல்லது கிடைக்க வேண்டும் என்ற நிலைக்கு நம் எண்ணங்கள் செல்லக்கூடாது. 1.மெய் ஒளி பெறும் உயர்வான எண்ணங்களை எடுத்து எடுத்து எடுத்து 2.நம் உடலுக்குள் தீமையான உணர்வுகளையும் தீய வினைகளையும் 3.(அவைகளை) அடிபணியச் செய்ய வைக்க வேண்டும். 4.இது நம் பழக்கத்திற்கு வர வேண்டும். அந்த மகரிஷிகள் அருள் சக்தி பெறவேண்டும். அந்த அருள் ஆற்றல் எல்லோரும் பெற வேண்டும் என்ற உணர்வைக் கொண்டு வாருங்கள். மனித உணர்விற்குள் வரும் தீமைகளையும் துன்பங்களையும் வேதனைகளையும் குறைப்பதற்கு தயவு செய்து ஒவ்வொரு நொடியிலும் அந்த ஞானிகளின் உணர்வை எடுத்துப் பழகுங்கள். தீமைகள் வரும் பொழுது “ஈஸ்வரா…” என்று மேல் நோக்கிச் சுவாசித்து விண்ணின் ஆற்றலைப் பெற முயற்சி செய்யுங்கள். உங்கள் ஆன்மாவிற்குள் தீமைகள் புக முடியாது தடையாகும். செய்து பாருங்கள். தீமையை நீக்கும் சக்தியே நமக்குத் தேவை. உயிராத்மாவிற்குச் சேர்க்க வேண்டிய அழியாச் சொத்து என்பது அது தான். உயிருடன் ஒன்றிய ஒளியின் சரீரம் நாம் அனைவரும் பெறவேண்டும்.

புலிகளுடன் எங்களுக்கு தொடர்பிருக்கவில்லை என்று தலிபான் பேச்சாளர் கூறுவது, இலங்கையில் “ஒரு நாள் செய்தி”. அவ்வளவுதான். இது இங்கே பெரிதாக யாரையும், மகிழ்ச்சியிலோ கவலையிலோ, ஆழ்த்த வில்லை. இந்தியா, பாகிஸ்தான், சீனா ஆகிய நாடுகளுடன் சமபல உறவுகளை பேணுவது தலிபான்களுக்கு உலக அங்கீகாரத்தை பெற்று தரும். இதுவே ஆப்கான் மக்களின் உடனடி தேவையான நிம்மதியை பெற்றுத்தரக்கூடிய, உள்நாட்டு, வெளிநாட்டு சூழலை ஏற்படுத்தும். இடைக்காலத்தில் வந்து போன தலிபான்களின் ஆட்சியும் ஒன்றும் சொல்லிக்கொள்ளும் படியாக இருக்கவில்லை. ஆகவே தமது மக்களை நேசிக்கும் பொறுப்புள்ள ஆட்சியாளராக தம்மை மாற்றிக்கொள்வதும், காட்டுவதும்தான், ஆப்கானை ஆக்கிரமித்திருந்த வல்லரசுகளுக்கு தலிபான்கள் தரக்கூடிய தக்க பதில் ஆகும் என தமிழ் முற்போக்கு கூட்டணி தலைவர் மனோ கணேசன் கூறியுள்ளார். மனோ எம்பி இது தொடர்பில் மேலும் கூறியுள்ளதாவது, தங்களது எதிர்காலத்தை தீர்மானித்துக் கொள்ள ஆப்கன் மக்களுக்கு உரிமை இருக்கிறது. கடந்த பல பத்தாண்டுகளாக முதலில் அன்றைய சோவியத், பின்னர் இன்றைய அமெரிக்கா என்ற இரண்டு வல்லரசுகளின் விளையாட்டு திடலாக ஆப்கன் ஆகியது. தலிபான், முஹாஹிஜிதீன்களின் நிர்மாணத்திற்கே அமெரிக்கர் தான் பிள்ளையார்-சுழி போட்டனர். ஆனால், இடைக்காலத்தில் வந்து போன தலிபான்களின் ஆட்சியும் ஒன்றும் சொல்லிக்கொள்ளும் படியாக இருக்கவில்லை. அனைத்துலகம் ஏற்றுக் கொண்டுள்ள மனித உரிமை பட்டயத்தை மிகவும் ஆவேசமாக தலிபான்கள் மீறினார்கள். அனைத்துமே மேற்கத்திய ஊடக அவப்பிரசாரம் என்று அவர்கள் இன்று பூசி மெழுக முடியாது. எனினும் இன்று காலம் அவர்களுக்கு பாடம் படிப்பித்து இருக்கும் என நம்புவோம். வல்லாதிக்க நோக்கங்களுக்கு வெளியே தம் நாட்டின் எதிர்காலத்தை தீர்மானிக்க அப்பாவி ஆப்கன் மக்களுக்கு இருக்கின்ற உரிமையை, முதலில் ஆப்கன் ஆட்சியாளர்கள்தான், அவர்கள் எவராக இருந்தாலும் பொறுப்புடன் பயன்படுத்த வேண்டும். கடந்த காலங்களில் இரு வல்லரசுகளின் போட்டியில் சீரழிந்த தம் வரலாற்றை மனதில் கொண்டு இப்போது மற்றுமொரு வல்லரசான சீனாவின் விளையாட்டு திடலாக ஆப்கன் மாற, தலிபான்கள் இடமளிக்க கூடாது. இந்தியா, பாகிஸ்தான், சீனா ஆகிய நாடுகளுடன் சமபல உறவுகளை பேணுவது தலிபான்களுக்கு உலக அங்கீகாரத்தை பெற்று தரும். சமூக நீதி, சட்ட ஒழுங்கு, மனித உரிமைகள், குறிப்பாக கல்வி கற்பதற்கும், தொழில் செய்வதற்குமான ஆப்கன் பெண்களின் உரிமை ஆகியவற்றை மதிப்பதன் மூலம், சொல்லொணா துன்பங்களை அனுபவித்த ஆப்கன் மக்களுக்கு, இது “நம்ம ஆட்சி” என்ற நம்பிக்கையை ஏற்படுத்த தலிபான்கள் படிப்படியாக முன்வர வேண்டும். நாட்டை மீண்டும் அடிப்படைவாத 9ம் நூற்றாண்டுக்கு கொண்டு சென்று, கடந்த 20 ஆண்டு கால அமெரிக்க ஆக்கிரமிப்பு ஆட்சியே பரவாயில்லை என ஆப்கன் இளைய தலைமுறை தீர்மானிக்கும் நிலைமையை, தலிபான்கள் ஏற்படுத்த கூடாது. இல்லா விட்டால் இயல்பு வாழ்வு திரும்பாது. ஸ்திரமான ஆட்சியும் ஏற்படாது. ஆகவே, ரஷ்யா, அமெரிக்கா போன்று சீனாவும் இன்னொரு சுற்று ஓடலாம். அது இறுதி சுற்றாகவும் மாறி விடலாம். அப்பாவி ஆப்கன் மக்கள் மத்தியில் இரத்த ஆறு இனியும் ஓடக்கூடாது. “புலிகளுடன் எங்களுக்கு தொடர்பிருக்கவில்லை” என்று தலிபான் பேச்சாளர் இன்று கூறுவது, இலங்கையில் ஒரு “ஒருநாள் செய்தி”. இது இங்கே பெரிதாக யாரையும், மகிழ்ச்சியிலோ கவலையிலோ, ஆழ்த்த வில்லை. கடந்த இடைக்கால தலிபான் ஆட்சியில், “பாமியன்” உலக பெளத்த மரபுரிமை சின்னங்கள் குண்டால் தகர்க்கப்பட்டமை உண்மைதானே. இது போன்ற ஆவேச முட்டாள்தனங்களை செய்யாமல் ஆப்கன் மக்களின் உடனடி தேவையான நிம்மதியை பெற்றுத்தரும் உள்நாட்டு, வெளிநாட்டு சூழலை ஏற்படுத்த தலிபான்கள் முன்னுரிமை வழங்க வேண்டும். தமது மக்களை நேசிக்கும் பொறுப்புள்ள ஆட்சியாளராக தம்மை மாற்றிக்கொள்வதும், காட்டுவதும்தான், ஆப்கனை ஆக்கிரமித்திருந்த வல்லரசுகளுக்கு தலிபான்கள் தரக்கூடிய பதில் ஆகும்.

சென்னை: மொழிக்கு மட்டும் தான் அன்பால் இணைக்கக்கூடிய ஆற்றல் உண்டு. மொழியால் இணைந்தவர்களை சாதி, மதத்தால் பிரிக்க முடியாது என்று தமிழ்ப் பரப்புரைக் கழகம் தொடக்க விழாவில் முதல்வர் மு.க.ஸ்டாலின் கூறினார். தமிழக முதல்வர் மு.க.ஸ்டாலின் அண்ணா பல்கலைக்கழக வளாகத்தில் நடைபெற்ற தமிழ்ப் பரப்புரைக் கழகத்தில் பேசியதாவது: தமிழர்கள் முப்பதுக்கும் மேற்பட்ட நாடுகளில் அதிகமாகவும் அறுபதுக்கும் மேற்பட்ட நாடுகளில் குறைந்த எண்ணிக்கையிலும் வாழ்கிறார்கள். சில நாடுகளில் தமிழ் எழுதவும் பேசவும் படிக்கவும் மறந்த தமிழர்களும் இருக்கிறார்கள். இவர்கள் அனைவருக்கும் தமிழைச் சொல்லிக் கொடுப்பதற்காகத்தான் தமிழ்ப் பரப்புரைக் கழகம் தொடங்கப்பட்டுள்ளது. 24 மொழிகளில் தமிழ்ப் பாட நூல்கள் வெளியிடப்பட்டுள்ளன. 30 நாடுகள் 20 மாநிலங்களைச் சேர்ந்த தமிழ் அமைப்புகளின் பொறுப்பாளர்களும், ஆசிரியர்களும், மாணவர்களும் இணையவழியாக இணைந்து இந்த விழாவில் பங்கேற்றுள்ளது எனக்கு மகிழ்ச்சியை அளிக்கிறது. உணர்வால் உள்ளத்தால் தமிழால் நாம் அனைவரும் இணைந்துள்ளோம். அமெரிக்கா, குவைத், ஓமன், நார்வே போன்ற நாடுகளைச் சேர்ந்த நம் உறவுகளும் இணைந்துள்ளார்கள். மொழிக்கு மட்டும் தான் இத்தகைய அன்பால் இணைக்கக்கூடிய ஆற்றல் உண்டு. மொழியால் இணைந்தவர்களை சாதியால், மதத்தால் பிரிக்க முடியாது. தமிழ் இணையக் கல்விக் கழகத்தின் சார்பில் அயலக வாழ் தமிழ் மாணவர்களுக்கு அடிப்படைநிலை முதல் பட்டக்கல்வி நிலை வரை தமிழ்க்கல்வி இணையவழியாக அளிக்கப்படுகிறது. உலகம் முழுவதும் உள்ள தொடர்பு மையங்கள் மூலம் இந்த இணையவழி தமிழ்க் கல்வித் திட்டம் செயல்படுத்தப்படுகிறது. கடந்த 5 ஆண்டுகளில் 28 தொடர்பு மையங்கள் மட்டுமே ஏற்படுத்தப்பட்டன. ஆனால், கடந்த ஓராண்டில் மட்டும் 17 புதிய தொடர்பு மையங்கள் ஏற்படுத்தப்பட்டுள்ளன. மாணவர்களின் பங்கேற்பை உறுதிசெய்ய கணித்தமிழ் பேரவைகள் 200 கல்லூரிகளில் உருவாக்கப்பட்டுள்ளன. தமிழ் இணையக் கல்விக் கழகத்திற்கு ரூ.5 கோடி ஒதுக்கீடு செய்யப்பட்டுள்ளது. விருப்பங்களோடு தமிழைக் கற்கலாம், படங்களைக் கொண்டு தமிழைக் கற்கலாம் ‘ஆடியோ புக்ஸ்’ வழங்க இருக்கிறோம். சந்தேகங்கள் எழும்போது ‘வீடியோ பாடம்’ பார்த்து தெளியலாம். ‘பால்ஸ் கார்ட்ஸ்’ மூலம் அதிக சொற்களைக் கற்கலாம். இதன் மூலம் தமிழ் கற்றல் என்பது ஒரு பாடமாக இல்லாமல் மகிழ்ச்சியான அனுபவமாக இருக்கும். 24 மொழிகளில் மொழிபெயர்க்கப்பட்டுள்ளது இந்தப் புத்தகம். 12 மொழிகளில் ஒலிப் புத்தகமாகவும் கிடைக்கிறது. எல்-எஸ்-ஆர்-டபிள்யூ என்ற திறன்கள் அடிப்படையில் இவை அமைக்கப்பட்டுள்ளன. இதன் தொடர்ச்சியாக, ஐந்தாம் நிலை வரையிலான பாடப்புத்தகங்கள் தயாரிக்கப்பட்டு வெளியிடப்படவுள்ளன. இதன் மூலமாக தமிழில் பேசலாம், படிக்கலாம் என்பது எளிமையாக்கப்படும். பிரிக்கும் பண்பாடு அல்ல நம்முடையது, பிணைக்கும் பண்பாடுதான் தமிழ்ப் பண்பாடு, அத்தகைய பண்பாட்டைக் கொண்ட பழந்தமிழ் இலக்கியங்களை அனைவரும் அறிய தமிழைப் படிக்க வேண்டும். தேவாரம் உள்ளிட்ட பாடல்களை இசைக் கோவைகளாக வழங்க இருக்கிறோம். முதல்நிலை முதல் பருவத்திற்கான பாடநூல்கள் 26 நாடுகள், 20 மாநிலங்களில் உள்ள தமிழ்ப் பள்ளிகள், தொடர்பு மையங்கள், தமிழ் ஆர்வலர்களுக்கு அனுப்பிவைக்கப்பட்டுள்ளன. தொடங்கப்பட்டுள்ள தமிழ்ப் பரப்புரைக் கழகத்தின் மூலமாக, 22 நாடுகள் மற்றும் 20 மாநிலங்களைச் சேர்ந்த 25 ஆயிரம் மாணவர்கள் முதற்கட்டமாகப் பயனடைய இருக்கிறார்கள். இதனை, மேலும் உலகு தழுவி வாழக்கூடிய பல ஆயிரக்கணக்கான அயலகத் தமிழ் மாணவர்களுக்குக் கொண்டு செல்லும் பணியை தமிழ் இணையக் கல்விக் கழகம் மூலமாகத் தமிழ்நாடு அரசு மேற்கொள்ளும். தமிழ்நாடு என்று பெயர் சூட்டிய பேரறிஞர் அண்ணாவின் கனவை - செம்மொழித் தகுதியைப் பெற்றுத் தந்த முத்தமிழறிஞர் கலைஞர் கனவை நிறைவேறும் நாளாக இது அமைந்துள்ளது. தொண்டு செய்வாய் தமிழுக்கு, துறை தோறும் துறை தோறும் துடித்தெழுந்தே என்று வலியுறுத்தி நன்றியைத் தெரிவித்து கொள்கிறேன். இவ்வாறு முதல்வர் மு.க.ஸ்டாலின் கூறினார். Related Stories: ரூ.786 கோடி நஷ்டத்தில் இயங்கினாலும் அம்மா உணவகங்கள் தொடர்ந்து செயல்படும்; மாநகராட்சி கூட்டத்தில் மேயர் பிரியா அறிவிப்பு விமான நிலைய புதிய மல்டி லெவல் பார்க்கிங் பகுதியில் 2 மணி நேரம் கார்கள் நிறுத்த ரூ.150 கட்டணம்; பலமடங்கு உயர்வால் பயணிகள் கடும் அதிர்ச்சி கிளாம்பாக்கம் நவீன பேருந்து நிலையம்; முதல்வர் மு.க.ஸ்டாலின் பிறந்தநாளன்று திறப்பு?: அமைச்சர் முத்துசாமி சூசக தகவல் ரூ.648 கோடியில் பயோ மைனிங் முறையில் கொடுங்கையூர் குப்பை கிடங்கை மீட்க திட்டம்; சென்னை மாநகராட்சியில் தீர்மானம் தாம்பரம் நீதிமன்றத்தில் 12 ஆண்டு நடந்த வழக்கில் தீர்ப்பு சாட்டிலைட் போன், போலி ஆவணம் வைத்திருந்தவருக்கு 3 ஆண்டு சிறை எவ்வளவு குடித்தும் போதை ஏறாததால் மீண்டும் மது கேட்டு ரயில்வே நடைமேம்பாலத்தில் ஏறி வாலிபர் தற்கொலை மிரட்டல்; திருவொற்றியூரில் பரபரப்பு சேலையூர் ஆய்வாளரை கண்டித்து நீதிமன்றத்தை புறக்கணித்து வழக்கறிஞர்கள் தர்ணா அண்ணா நகர் பகுதியில் நாளை முதல் 14 நாட்கள் போக்குவரத்து மாற்றம்; போக்குவரத்து காவல்துறை அறிவிப்பு செம்மஞ்சேரி காவல் நிலையத்தில் திடீர் ஆய்வு; பதிவேடுகளை முறையாக பின்பற்றிய எழுத்தருக்கு ரூ.5 ஆயிரம் வெகுமதி: டிஜிபி சைலேந்திரபாபு வழங்கினார் மாதவரம் மண்டலம், 25வது வார்டில் அரசு வழங்கிய குடியிருப்பு பகுதியை ஆக்கிரமிப்பாக அறிவித்து நோட்டீஸ்; சென்னை கலெக்டர் அலுவலகத்தில் பாதிக்கப்பட்ட மக்கள் முறையீடு டோலிவுட்டுக்கு போகிறார் பிரதீப் ரங்கநாதன் முகம் வீங்கிய போட்டோ வெளியிட்ட ஸ்ருதி; ரசிகர்கள் ஷாக் கோவை, மங்களூர் சம்பவங்களை தொடர்ந்து டிஜிபி சைலேந்திரபாபுவுடன் என்ஐஏ டிஜிபி தின்கர் குப்தா சந்திப்பு தமிழை 2வது மொழியாக அறிமுகம் செய்ய வடகிழக்கு மாநிலங்களில் பேச்சுவார்த்தை நடக்கிறது: ஆளுநர் ஆர்.என்.ரவி பேச்சு இந்தியாவிலேயே கல்வித்துறையில் தமிழகம் முன்னோடி மாநிலம்: அமைச்சர் பொன்முடி பேச்சு திருவண்ணாமலையில் நடக்கும் கார்த்திகை தீப திருவிழாவிற்கு சிறப்பு பஸ்கள் இயக்கம்: அமைச்சர் தகவல் தமிழக அரசு சார்பில் மாநில, தேசிய, சர்வதேச அளவிலான போட்டிகளில் பதக்கம் வென்ற வீரர்களுக்கு ஊக்கத்தொகை: டிச.15ம் தேதிக்குள் விண்ணப்பிக்க வேண்டும் வருமான வரி பாக்கிக்காக முடக்கம் செய்யப்பட்ட வங்கி கணக்கில் உள்ள ரூ.206 கோடியை பயன்படுத்த விஜயபாஸ்கர் மனு: வருமான வரித்துறை பதில்தர ஐகோர்ட் உத்தரவு

சும்மா கலைஞர் கருணாநிதியை கரித்து கொட்டுவதை நிறுத்துங்கள்! இலங்கையில் தமிழர்களின் எல்லா இழப்புகளுக்கும், தமிழக அரசியல்வாதிகளையும், இந்திய தலைவர்களையும் காரணமாக காட்டுவதையும் நிறுத்துங்கள் என கொழும்பு மாவட்ட எம்பி, தமிழ் முற்போக்கு கூட்டணி தலைவர் மனோ கணேசன் கூறியுள்ளார். தமிழக இலங்கை அரசியல் பிரமுகர் மறைந்த மணவை தம்பியின் மைந்தர் மணவை அசோகனின் பவள விழா நிகழ்வு மட்டக்குளியில் நடைபெற்ற போது, அதில் அதிதியாக கலந்துக்கொண்ட தமிழ் முற்போக்கு கூட்டணி தலைவர் மனோ கணேசன், தமது உரையில் மேலும் கூறியதாவது, சும்மா கலைஞர் கருணாநிதியை கரித்து கொட்டுவதை நிறுத்துங்கள். இலங்கையில் தமிழர்களின் எல்லா இழப்புகளுக்கும், தமிழக அரசியல்வாதிகளையும், இந்திய தலைவர்களையும் காரணமாக காட்டுவதை நிறுத்துங்கள். இலங்கையில் தமிழர்கள் கண்டு விட்ட இழப்புகளுக்கு முதற்காரணம், இலங்கை தமிழ் அரசியல் மேதைகள். இரண்டாவது காரணம், கொலைகார பேரினவாத அரசுகள். 1940களில் கண்டிய சிங்கள தலைமைகளே தர முன் வந்த சமஷ்டியை எட்டி உதைத்தது யார்? 65:35 என்ற ஜனபரம்பலுக்கு, நியாயமேயற்ற 50:50 என்ற யதார்த்தமற்ற கோரிக்கையை முன் வைத்து, பிரிட்டீஷ் அரசாங்கமே கைவிரிக்கும் நிலைமையை ஏற்படுத்தியது யார்? 1987ல் வடக்கு கிழக்கு மாநிலம் என்ற அடிப்படையை துவக்கி வைத்த, இந்திய-இலங்கை ஒப்பந்தத்தையும், மாகாணசபைகளையும் எட்டி உதைத்தது யார்? இன்று, “பிச்சை வேண்டாம், நாயை பிடி!” என்ற மாதிரி, 13ம் திருத்தத்தையாவது முழுமையாக அமுல் செய்யுங்களேன் என ஓலமிடுவது யார்? இந்திய நாட்டு பிரதமராக இருந்த, மீண்டும் பதவிக்கு வரவிருந்த, ராஜீவின் மரணத்துக்கு காரணத்தை மறந்து விட்டு, இப்போது இந்திய அரசு தலைவர்களிடம், அதிகாரிகளிடம் கோரிக்கை மேல் கோரிக்கை வைப்பது யார்? இன்றும்கூட சகோதர முஸ்லிம் மக்களின் தேசிய அபிலாஷைகளை உள்வாங்காமல், வடக்கு-கிழக்கு இணைப்பு என நிபந்தனை விதிப்பது யார்? கருணாநிதியும், இந்திய தலைவர்களும் அதி உத்தமர்கள் என நான் கூற வரவில்லை. கருணாநிதியை கருணை நிதி எனவும் நான் கூறவில்லை. ராஜிவ் காந்தியை மகாத்மா காந்தி எனவும் நான் கூற வரவில்லை. ராஜிவ் அனுப்பி வைத்த இந்திய அமைதி படை இங்கே கொலைகள், பாதகங்கள் செய்யவே இல்லை எனவும் நான் கூற வரவில்லை. “ஆர்மி” என்ற இராணுவம் எல்லா நாட்டிலும் ஒன்றுதான். கட்டவிழ்த்து விட்டால் இந்திய, இலங்கை, இங்கிலாந்து, அமெரிக்க இராணுவம் எல்லாம் ஒன்றுதான். இந்தியா ஒரு நாடு. இலங்கை இன்னொரு நாடு. தமது “தேச நலன்கள்” அவரவருக்கு முக்கியம் என்பதும், இந்தியர்கள் எமக்காக வரக்கூடிய தொடுவானம் எதுவரை என்பதும், நமது தமிழ் அரசியல் மேதைகளுக்கு விளங்கி இருந்திருக்க வேண்டும். அது சிங்கள அரசியல் மேதைகளுக்கு நன்கு தெரிந்து இருந்தது. அதனால்தான் அவர்கள் கெட்டிக்காரத்தனமாக காய் நகர்த்தி தமது இலக்கை அடைந்தார்கள். கருணாநிதியோ, ஜெயலலிதாவோ, எம்ஜியாரோ, இன்று ஸ்டாலினோகூட, தமக்கு வாக்களித்து ஆட்சியில் அமர்த்தும் எட்டு கோடி தமிழருக்குதான் முதலில் பொறுப்புகூற கடமைபட்டுள்ளார்கள். இந்திரா காந்தியோ, ராஜீவ் காந்தியோ, இன்று நரேந்திர மோடியோகூட, தமக்கு வாக்களித்து ஆட்சியில் அமர்த்தும் நூற்றிமுப்பது கோடி இந்திய மக்களுக்குதான் முதலில் பொறுப்புகூற கடமைபட்டுள்ளார்கள். தங்கள் பார்வையில் தங்கள் நாட்டுக்கும், அரசாங்கத்துக்கும் தீமை எனை அவர்கள் கருதும் எந்த ஒரு காரியத்தையும் அவர்கள் செய்ய மாட்டார்கள். இதிலும்கூட, கருணாநிதி இலங்கை தமிழருக்காக, தமிழ் நாட்டில் இரண்டு முறை தனது திராவிட முன்னேற்ற கழக மாநில ஆட்சியை இழந்தார் என்பது இங்கே எத்தனை தமிழ் மேதைகளுக்கு ஞாபகம் இருக்கிறது? ஆகவே, சும்மா கலைஞர் கருணாநிதியை குறி வைத்து கரித்து கொட்டுவதை நிறுத்துங்கள். முதலில் சுய விமர்சனம் செய்ய ஆரம்பியுங்கள். வரலாறு முழுக்க செய்து விட்ட சுய தவறுகளை தேடுங்கள். விடை கிடைக்கும். நான் சும்மா ஊருக்கு உபதேசம் செய்யவில்லை. அனுபவத்தை பகிர்கிறேன். எனக்கு பின்னடைவு ஏற்பட்டால், காரணத்தை எனக்குள்ளேதான் நான் தேடுகிறேன். ஆகவே விடையும் கிடைக்கிறது. இந்த யுக்தியை எனக்கு வரலாறு கற்று கொடுத்திருக்கின்றது.

நடிகை அமலா பால் அரை குறை ஆடையில் கடற்கரையில் தலைகீழாக நின்ற புகைகப்படம் சமூக வலைதளங்களில் வைரலாகி வருகிறது. இயக்குநர் ஏஎல் விஜய்யிடம் இருந்து விவாகரத்து பெற்ற நடிகை அமலா பால், பாடகர் ஒருவருடன் பழகி வந்ததாக செய்தி வெளியானது. அதனைத் தொடர்ந்து இருவரும் திருமணம் செய்து கொண்ட புகைப்படங்களும் வெளிவந்தன. இந்நிலையில் இரண்டாவது திருமணமும் அவருக்கு மனக்கசப்பை ஏற்படுத்தி இருப்பதாக தகவல் வெளியாகியுள்ளது. அவரும் அதற்கேற்ற மாதிரி பதிவுகளை இட்டு வருகிறார். இந்நிலையில் அவர் கடற்கரையில் டிராயர், உள்ளாடை அணிந்து கொண்டு தலைகீழாக நிற்கும் போட்டோ ஒன்றை தனது இன்ஸ்டாகிராம் பக்கத்தில் வெளியிட்டுள்ளார். போட்டோவை பார்த்த நெட்டிசன்கள், தலைக்கீழாக நின்றால் கொரோனா வராதா என கேட்டு கலாய்த்து வருகின்றனர். அமலா பால் தற்போது தெலுங்கு வெப் சீரிஸ் ஒன்றில் கமிட்டாகி இருக்கிறார். View this post on Instagram NEW MOON - FRESH START . . A time to set your INTUTIONS, like planting seeds. I have been following this POWERFUL RITUAL during #newmoon to take some time to myself, be introspective and bring to the surface everything I want to RESET, REALIGN and INITIATE in my life. A time to REFLECT, PLAN and IMAGINE or just simply be GRATEFUL. . . I set an intention to feel truly CARED for and SECURE in MY BODY. To let go of PERFECTION, embrace my FLAWED-SELF and to surrender to the FLOW OF LIFE. To remind myself that accumulating MATERIAL OBJECTS or SHALLOW RELATIONSHIPS won't lead to a genuine SENSE OF SECURITY - that comes from deep sense of SELF-LOVE and SELF-RESPECT. To be GRATEFUL for what I have been able to enjoy and the DEEPER CONNECTIONS I have been able to make during this SELF-SEQUESTERING. #newmoonritual

(நபியே !) அல்லாஹ் ஒருவன்'' என கூறுவீராக!அல்லாஹ் தேவைகளற்றவன்.(யாரையும்) அவன் பெறவில்லை. (யாருக்கும்) பிறக்கவுமில்லை.அவனுக்கு நிகராக யாருமில்லை.(112 : 1-4) புதன், 4 மே, 2016 தவ்ஹீதில் நான்.. நான் ஏன் இந்த ஜமாஅத்தை விட்டு விலக வேண்டும்??? தன்னிலை விளக்கம் தொழுகையோ இன்னபிற இபாதத்களோ குறைவாய் இருந்த சிறு பிராயத்தில், மார்க்கத்தில் எமக்கு பிடிப்பினை ஏற்படுத்தித் தந்தது தவ்ஹீத் ஜமாஅத்தின் பிரச்சாரங்கள். மார்க்கம் என்றால், அறிஞர்கள் சொல்வது மட்டும் தான், நமக்கெல்லாம் எதுவும் புரியாது என்கிற பிரம்மையில் இருந்த காலகட்டத்தில், குர் ஆன் ஹதீஸை என் போன்ற பாமரர்கள் கைகளில் தவழச் செய்தது சகோ. பிஜெ கொண்டிருந்த எளிய அணுகுமுறை. ஏகத்துவம் என்றால் வெறுமனே தர்காவுக்கு செல்லாமல் இருப்பது, அல்லது விரலசைத்து தொழுவது.. என்கிற மேலோட்டமான ‍புரிதலுடன் மட்டும் இருந்த எனக்கு தவ்ஹீதின் அனைத்து பரிணாமங்களையும் புரிய வைத்தது அவரது எழுச்சிமிகு உரைகள் மற்றும் வீரியமிக்க எழுத்துக்கள். தமிழகம் ஏகத்துவத்தில் மிகப்பெரிய எழுச்சியடைந்திருக்கிறது. இத்தனை பெரிய புரட்சியை இந்த காலத்தில் நாம் அடைவோம் என்று எண்பதுகளில் பிரச்சாரத்திற்காக ஊர் ஊராக பயணப்பட்ட அப்போதைய அறிஞர்கள் அறிந்திருக்க மாட்டார்கள். அப்போது நானெல்லாம் சிறுவன். எனது வயது தற்போதைய தவ்ஹீத் எழுச்சியின் வயது.. இதை சொல்ல இத்தனை எதிர்ப்புகளா? இவ்வளவு தூரம் எதிர்க்க வேண்டிய அவசியம் என்ன? இத்தனை எதிர்ப்பையும் மீறி இவர்கள் பிரச்சாரத்தை தொடர்ந்தார்களா? என்றெல்லாம்.. தமிழக ஏகத்துவ வரலாற்றையும் அதற்காக உழைத்தவர்களையும் பற்றி தந்தையார் மூலம் கேட்க கேட்க.. என்னுள் பல சந்தேகங்கள்.. ஆனால், நாளடைவில், இஸ்லாத்தின் அடிப்படையே எதிர்ப்புகளில் வளர்வது தான் என்கிற பேருண்மையை நபிகளாரின் வாழ்வின் மூலம் அறிந்த பிறகு இவையெல்லாம் அன்றாட வாழ்வின் ஓர் பகுதி தானே என்றாகிப் போனது..! குர்ஆனை ஒளு இல்லாமல் தொடலாமா கூடாதா என்கிற மடமையான சர்ச்சையில் இந்த சமூகம் ஒரு பக்கம் வீழ்ந்திருக்க, மற்றொரு பக்கமோ, காஃபிர்கள் உள்ளத்தில் கூட இந்த குர் ஆன் சென்று சேர்வதற்கு காரிணியாய் இருந்த சகோ. பிஜெவின் தர்ஜுமா நம்மை மெய்சிலிர்க்க வைத்தது. ஒவ்வொரு கொள்கையுடையவர்களும் தங்கள் கருத்துக்கு ஆதரவாக குர் ஆன் ஹதீஸை தான் காட்டுகிறார்கள், எனவே அனைத்தும் சரி, நாம் உண்டு, நம் இபாதத் உண்டு என்று இருப்போம் என்பதாக அரை முஸ்லிமாக மார்க்க அறிவை பெறத் துவங்கிய காலங்களில், சத்தியத்திற்கு எதிராக எந்த ஆதாரமும் இருக்கவே இருக்காது என்கிற ஆணித்தரமான புரிதலை எமக்களித்தது தவ்ஹீத் ஜமாஅத் களம் கண்ட விவாதங்கள். ஹதீஸ் கலையா? அது நமக்கெல்லாம் புரியாத பாடம் என்று எண்ணி அதை விட்டும் தூரமாய் போன சமூகத்தை இந்த ஜமாஅத்தானது ஹதீஸ்கள் குறித்த ஆய்வில் ஈடுபட வைத்தது. மார்க்க அறிவினை மதரசா கல்வியுடன் சுருக்கிக் கொண்ட ஆலிம்சாக்களை மட்டுமே கண்டு வளர்ந்த நான், அனுதினமும் ஆய்வில் கழித்த தவ்ஹீத் அறிஞர்களை கண்ட போது வியப்பின் உச்சிக்கே சென்றேன். உலகமே எதிர்த்தாலும், சத்தியம் இது தான் என்று தெரிந்த பிறகு அதை எவ்வித தயக்கமும் இன்றி சமுதாயத்தின் முன் எடுத்தியம்பிய துணிச்சலை ஜகாத் உள்ளிட்ட ஆய்விகளின் போது கண்டு மெய் சிலிர்த்தேன். பிஜெ அன்றைக்கு ஒன்று சொன்னார், இன்றைக்கு மாற்றி சொல்கிறார் என்கிற எதிரிகளின் விமர்சனம், எம்மை இன்னும் அவர் விஷயத்தில் நெருக்கமாகவே ஆக்கியது. மதரசா கல்வியோடு மார்க்க அறிவுத் தேடலை முடித்துக் கொண்டவர்களுக்கு என்றைக்கும் ஒரே கருத்து தானே.. மாறவா போகிறது என்று அப்போதெல்லாம் அவர்களைக் குறித்து ஏளனம் பேசிக் கொள்ளும் மனம் ! பதவி ஆசை இல்லா பண்பு, தலைவர் என்பதில் எந்த பகட்டும் இல்லாமை, வருக வருக என்கிற கோஷம் இல்லை, மேளதாளங்கள் கிடையாது, தாரை தப்பட்டைகள் இல்லை, பொன்னாடைகள் இல்லை, மேடையில் அமர்ந்திருப்பவர்களை வரவேற்கும் முறை கிடையாது, யாருக்காகவும் எழுந்திருக்கக் கூடாது என்கிற உயரிய நபிவழி, தவறு செய்த ஒருவர் ஜமாஅத்தின் தலைவர் என்றாலும் தயவு தாட்சணியமின்றி அவரை தூக்கி வீசக் கூடிய நேர்மை.. அரசியல் தலைவரே வந்தாலும், சுய கெளரவத்தை விட்டுக் கொடுக்காமல் அவரை சந்திக்கும் மாண்பு, ஜால்ரா இல்லை, நெளிவு சுழிவு இல்லை, ஜமாஅத்திற்கு கிடைத்திருக்கும் அதிகார வர்க்கத்தின் அங்கீகாரத்தைக் கூட தங்கள் சுய இலாபத்திற்காக ஒரு போதும் பயன்படுத்திடாத நிர்வாகிகள்.. இவையெல்லாம் நான் வேறெந்த இயக்கத்திலும் காணாத ஒன்று ! பல அடி, உதைகளுக்குப் பிறகு, தியாகத்தினாலும், இரத்தச் சிதற‌ல்களினாலும் உருவாக்கப்பட்ட முஸ்லிம் சமூகத்திற்கான முதல் இயக்கமான தமுமுகவை கூட, கொள்கைக்காக விட்டு விலகிட கடுகளவு தயக்கம் கூட காட்டாத அறிஞர்கள், நம் கண் முன் தனித்துவம் பெற்றார்கள். அனைத்து இயக்கங்களும் பிஜெவை திட்டுவதிலேயே பொழுதை கழித்த, கழித்துக் கொண்டிருக்கிற காலத்தில், இஸ்லாத்திற்கு எதிராக தோன்றிய ஒவ்வொரு கொள்கையையும் வேரோடும் வேரடி மண்ணோடும் சாய்த்தெறியும் உன்னத பணியில் தவ்ஹீத் ஜமாஅத் மட்டுமே தன்னை ஈடுபடுத்திக் கொண்டது.! அதைக் கண்டு உள்ளம் பெருமிதம் கொண்டது. சத்தியத்தை நிலைநாட்ட முபாஹலா எனும் குர்ஆனிய வழிமுறை துவங்கி, பரேலவி, மதுஹப், தரீக்கா, மவ்லூது, மீலாது, தர்கா வழிபாடு, காதியானிசம், நாத்திகம், ஹிந்துத்துவம், கிறுத்தவம், அஹ்லே குர் ஆன், சூஃபிசம், சலஃபியிசம் என‌, நம் சமூகத்தில் களைகளாய் தோன்றிய எல்லா கொள்கைவாதிகளுடனும் நேருக்கு நேராய் விவாதம் செய்து சத்தியத்தை உறுதி செய்த இந்த ஜமாஅத் எம் மனதில் உயர்ந்தது. ஹசரத்திடம் கேள்வியெல்லாம் கேட்கக் கூடாது என்கிற சமூகத்தை மட்டுமே இஸ்லாமிய சமூகமாக கண்ட எமக்கு, இந்த ஜமாஅத்தின் அறிஞர்களிடமே கூட நேருக்கு நேராய் கேள்விகள் கேட்டு உண்மையை கண்டறிகின்ற சூழலை பெற்றது நமக்கு பெருமையாய் இருந்தது. தான் கொண்டிருந்த கொள்கையிலேயே உறுதியும் பிடிமானமும் இல்லாத சமூகத்தின் மத்தியில், அவன் என்ன சொல்றான், இவனது கொள்கை என்ன, இந்த இயக்கம் அதற்கு என்ன ஆதாரம் வைக்கிறது, அது எதனால் தவறு என்பதையெல்லாம் அடுக்கடுக்காக அறிந்து, பிறருக்கு போதிக்கவும் செய்கிற பயிற்சியினை தவ்ஹீத் ஜமாஅத் இந்த சமூகத்திற்கு தந்திருப்பது வியப்புக்குரிய ஒன்று. எத்தனை வெட்டுக் குத்துக்கள். எத்தனை அடி உதைகள் எத்தனை ஊர் விலக்குகள் எத்தனை ஜனாசா அடக்கம் மறுப்புகள். தொழுகையில் விரலை அசைத்தார் என்பதற்காக அந்த விரலையே வளைத்து ஒடித்த சம்பவங்கள் கூட நிகழ்ந்தன. குடும்பத்தில் எதிர்ப்பு, தந்தை தாய் கூட புறக்கணிக்கும் நிலை உறவினர்கள் செய்யும் உதாசீனங்கள் என எது நடந்தாலும், அனைத்தையும் விட கொள்கை தான் பெரிது என்று நெஞ்சுறுதியுடன் நிற்கின்ற இளைஞர் படையை இந்த ஜமாஅத் உருவாக்கியிருக்கிறதே, அதற்கு ஈடான தியாகமும் அற்பணிப்பும் வேறு எந்த இயக்கத்திடமும் நாம் காணாத ஒன்று ! இந்த ஜமாஅத்தும், இந்த ஏகத்துவ பிரச்சாரமும் இச்சமூகத்தில் வேரூன்றுவதற்கு முன்னால் ஃபித்ரா வசூல் என்கிற ஒன்றை இந்த சமூகம் கண்டிருக்குமா? அது அனைவரின் மீதும் கட்டாயக் கடமை என்பதையே ஏகத்துவம் மலர்ந்த பிறகு தான் பலருக்கும் தெரியவே செய்யும். ரத்த தானம் செய்த ஜமாஅத்தை இதற்கு முன் நாம் கண்டிருக்கிறோமா? இரத்தத்தை தானம் செய்வது ஹராம் என்று ஃபத்வா வழங்கப்பட்ட ஜாஹிலியத்தில் தானே நாமெல்லாம் வீழ்ந்திருந்தோம்? கூட்டுக் குர்பானி என்கிற திட்டத்தை இதற்கு முன் எவராவது அறிந்திருக்கிறார்களா? வட்டியில்லா கடனுதவி திட்டத்தை எந்த இயக்கமாவது இந்த சமூகத்தில் அறிமுகம் செய்திருக்கிறதா? ஆதரவற்ற அநாதை குழந்தைகளை, முதியோர்களை தத்தெடுக்கும் உன்னத பணியில் எந்த பரேலவி ஜமாஅத்துகளாவது இதற்கு முன் தங்களை ஈடுபடுத்தி நாம் பார்த்திருக்கிறோமா? ஒன்றும் வேண்டாம்.. வாங்கிய வரதட்சணையை திருப்பி கொடுக்கும் இறையச்சமிக்க சமூகமாக இந்த சமூகத்து இளைஞர்கள் மாறியிருக்கிறார்களே, இதற்கு முன் இந்த நிலையை இந்த சமுதாயம் கனவிலாவது எண்ணிப் பார்த்திருக்குமா? இல்லை..! இதையெல்லாம் தவ்ஹீத் ஜமாஅத்தில் தான் நான் முதன்முதலாய் கண்டேன். ஐம்பது வருடம் பிந்தங்கியிருக்கின்ற ஒரு சமுதாயம். கல்வியறிவில் மிகவும் பிற்படுத்தப்பட்ட சமுதாயம் இன்றைக்கும் பீடி சுற்றியே பிழைப்பை ஓட்டும் சமூகம்.. இவர்களிடையே இந்த ஜமாஅத் உருவாக்கிய விழிப்புணர்வு சாதாரணமல்ல. வரதட்சணை எதிர்ப்பு புரட்சி, இட ஒதுக்கீடு குறித்த விழிப்புணர்வு, மது, புகையிலை, போதையொழிப்பு விழிப்புணர்வு, உரிமைக்காக போராட வேண்டும் என்கிற உயரிய‌ குணம் சமுதாயத்தில் நம்மை சுற்றி நடக்கும் அவலங்கள், உரிமை மீறல்கள், அரசியல் வஞ்சனைகள், மத துவேஷங்கள் அனைத்தையும் எப்படி எதிர்கொள்ள வேண்டும் என்று இந்த ஜமாஅத் நமக்கு கற்றுத் தந்திருக்கிறது. கோழைகளாய் இருந்த இந்த சமூகத்தை நெஞ்சுரத்துடன் எதையும் தாங்கும் இதயமாய் மாற்றியது இவ்வாறு பெறப்பட்ட விழிப்புணர்வினால் தான் என்பதை எண்ணுகையில், இந்த ஜமாஅத்தில் அங்கம் வகிப்பதில் இன்னமும் பெருமை கொள்கிறது மனம். தெருமுனை பிரச்சாரம் துவங்கி மார்க்க பிரச்சாரத்தில் பல்வேறு பரிணாமங்களை இந்த ஜமாஅத் செய்து காட்டியிருக்கிறது என்றால் அது எமக்கு மிகையல்ல. தமிழகமெங்கும் வீதிக்கு வீதி பொதுக்கூட்டங்கள், மாநாடுகள், மாநிலம் கடந்து, இதர மாநிலங்களில், இலங்கையில், மலேசியாவில், வளைகுடா நாடுகளில், ஐரோப்பிய கண்டங்களில், அமெரிக்காவில்.. என ஆங்கில அறிவு கூட இல்லாத இந்த ஜமாஅத் அறிஞர்கள், இந்த தாவாவினை கொண்டு சென்றிருக்கும் தொலைவு கற்பனையில் அடங்காதது. இன்றைக்கும், நாங்கள் தாவாவிற்கு வந்திருக்கிறோம் என்று ஒருவரிடம் சொன்னால், நீங்க தவ்ஹீத் ஜமாஅத்தா? என்று தான் அவர் திருப்பிக் கேட்பார் என்கிற அளவிற்கு, ... எந்த இயக்கமும் தாவா என்கிற ஒன்றை வெறுமனே பிஜெ எதிர்ப்பு கூட்டமாக நடத்தும் இக்காலத்தில், அல்லாஹ் நமக்கு விதியாக்கியிருக்கின்ற‌ நன்மையை ஏவி தீமையை தடுக்கின்ற இந்த நற்காரியத்தை எந்த தொய்வுமின்றி செய்து வருகின்ற ஒரே ஜமாஅத்தாக தவ்ஹீத் ஜமாஅத் எம் உள்ளத்தில் மிளிர்கிறது. முஸ்லிம்கள் என்றால் அடங்கி ஒடுங்கி வாழ வேண்டும் என்றே நான் சிறு வயதுகளில் எண்ணியிருந்தேன். ஆனால், நமக்கான முகவரியை ஆள்வோர் கண் முன் நிலைநிறுத்தியது தவ்ஹீத் ஜமாஅத். ஆள்வோரைக் கண்டு நாம் அச்சப்பட்ட காலம் போய், முஸ்லிம்களின் எழுச்சி ஆள்வோரை மிரள செய்த காலங்களை பின்னோக்கும் போது மயிர்கூச்செரிகிறது. ஒரு போதும் அரசியலுக்குள் நுழைய மாட்டோம் என்று 18 வருடங்களுக்கு முன்பாக சென்னை தீவுத்திடலில் லட்சம் பேர் முன்னிலையில் கொடுத்த வாக்குறுதியை இன்றைய தேதி வரை கட்டிக் காத்து வரும் இந்த ஜமாஅத் எம் உள்ளத்தில் மாணிக்கமாய் மிளிர்கிறது. அப்போது தமுமுகவிற்கு இருந்த செல்வாக்கென்ன ,இன்றைக்கு அரசியலுக்கு நுழைந்த பிறகு அவர்கள் பெற்றிருக்கும் செல்வாக்கென்ன? ஏணி வைத்தாலும் எட்டாது என்கிற அளவிற்கு, ஒட்டு மொத்த சமூகமும் அன்றைக்கு ஒரு குடையின் கீழ் வரக்காத்திருந்தது. சகோ. பிஜெவோ தவ்ஹீத் ஜமாஅத்தின் ஏனைய அறிஞர்களோ புகழ் போதையில் வீழ்ந்திருக்க வேண்டும் என்றால் அன்றைக்கு தான் வீழ்ந்திருக்க வேண்டும். ஆனால், ஏகத்துவத்தை போதிக்க முடியாத அமைப்பென்றால், அப்படிப்பட்ட அமைப்பே தேவையில்லை என்று, அனைத்தையும் உதறித் தள்ளிய போது, இதை விட சிறந்த தலைமையை அன்றைக்கு தமிழகம் பார்த்திருக்கவில்லை ! மனிதர் என்கிற முறையில் தவறுகளுக்கே அப்பாற்பட்ட இயக்கமாக எதுவும் இவ்வுலகில் இருக்க முடியாது என்ற போதிலும், சத்தியத்தை உள்ளச்சத்தோடு இவர்கள் சொல்வார்கள் என்று என்னில் முழு நம்பிக்கையையும் ஏற்படுத்தியது அந்த பிரிவினை தான். எனது நம்பிக்கையை இந்த ஜமாஅத் சம்பாதித்து கிட்டத்தட்ட 11 வருடங்களுக்கு மேல் ஆகி விட்டன. இன்றைய கணம், இதே நம்பிக்கையை மறு பரிசீலனை செய்து கொள்ள எண்ணுகிறேன். ஆனால், மறு பரிசீலனையில் அந்த நம்பிக்கை குறைவதற்கான எந்த காரணத்தையும் என்னால் கண்டறிய‌ முடியவில்லை. ஏகத்துவக் கொள்கையில் எந்த வளைவு நெளிவும் இல்லை. இன்னும் உறுதியுடனே தான் செயல்படுகிறது. சத்தியத்தை அதே உறுதியுடன் சொல்வதில் எந்த மாற்றமும் இல்லை. இன்னும் மேம்பட்டு தான் இருக்கிறது. நிர்வாகிகளின் எளிமையான வாழ்க்கை முறையில் மாற்றத்தை காண முடியவில்லை. அன்றும் இன்றும் பதவி மோகம் கொண்டவர்களாய் அவர்களை பார்க்க முடியவில்லை. கொள்கையில் சமரசம் செய்யும் போக்கினை காண முடியவில்லை. சமூக பிரச்சனைகளுக்கு தீர்வு காணும் இயக்கமாக அன்றைக்கு திகழ்ந்த இந்த ஜமாஅத்தில் இன்றைக்கும் எந்த மாற்றமும் இல்லை. அல்லாஹ்வுக்கு இணை வைக்கக் கூடாது என்கிற உயரிய தத்துவத்தில் வீறு நடை போடக் கூடிய ஒரே ஜமாஅத்தாக தமிழக அளவில் தவ்ஹீத் ஜமாஅத் ஒன்று மட்டுமே தான் எம் கண் முன் நிற்கிறது. நான் ஏன் இன்னொரு ஜமாஅத்தை நாட வேண்டும்? நான் ஏன் இந்த ஜமாஅத்தை விட்டு விலக வேண்டும்? மேற்கூறிய அனைத்து செயல்திட்டங்களையும் செய்து காட்டிய ஒரு வரலாற்றை எந்த ஜமாஅத்தாவது காட்ட முடியுமா? என்றால், தவ்ஹீத் ஜமாஅத்தை விட்டு விலகி அதில் சேர்ந்து கொள்ளலாம். அப்படி ஏதேனும் இருக்கிறதா? இஸ்லாத்தின் அஸ்திவாரமான திருக் கலிமாவிலேயே உறுதியும் தெளிவும் காட்டக் கூடிய ஒரு இயக்கம் தமிழ் பேசும் இவ்வுலகில் இல்லையெனும் போது, நான் ஏன் இந்த ஜமாஅத்தை விட்டு விலக வேண்டும்? அட, தவறுகளே இருக்கட்டுமே.. இந்த ஜமாஅத் ஒன்றும் மலக்குகளைக் கொண்டு நடத்தப்படவில்லையே, தவறுகளுக்கு அப்பாற்பட்ட ஜமாத்தாக வலம் வருவதற்கு? ஆதம் நபியின் வழித்தோன்றல்கள் தானே நாமெல்லாம்... தவறுகள் இருப்பது தான் நாம் மனிதர்கள் என்பதற்கும், அல்லாஹ் தான் நம்மையெல்லாம் கட்டுப்படுத்துகிறான் என்பதற்குமான சான்று எனும் போது, தவறுகள் இருக்கத் தான் செய்யும். ஆனால், அவையெல்லாம் சுட்டிக்காட்டினால் திருத்தப்படக் கூடிய தவறுகள். இஸ்லாத்தின் அடிப்படையை தகர்த்திடாத தவறுகள். இந்த ஜமாஅத்தில் பத்து தவறை காட்டுவதாக இருந்தால், மற்றொரு ஜமாஅத்தில் நூறை நான் காட்டுவேனே, ஆயிரத்தை காட்டுவேனே, இஸ்லாத்தின் அடிப்படையையே ஆட்டம் காண வைக்கிற தவறுகளை மூட்டை மூட்டையாக மற்ற மற்ற இயக்கங்களில் நான் காண்கிறேனே, நான் ஏன் இந்த ஜமாஅத்தை விட்டு விலக வேண்டும்? தவ்ஹீத் ஜமாஅத் இந்த சமூகத்திற்கு கிடைத்ததற்காக அல்லாஹ்வுக்கு நன்றி தான் என்னால் சொல்ல முடியுமே தவிர, நான் எப்படி இதிலிருந்து விலக முடியும்??? என்னை சீர்ப்படுத்தியது இந்த ஜமாஅத் ! என்னை மார்க்கத்தில் பிடிப்புள்ளவனாக மாற்றியது இந்த ஜமாஅத் ! எனது அமல்களை செம்மையாக்கிக் கொள்ள பயிற்சியளித்தது இந்த ஜமாஅத் !

திரு.சு.பழனிமுத்து அவர்கள் அரியலூரில் 05.05.1975 ஆம் தேதி திரு.சுந்தரம் மூப்பனார் திருமதி.வெள்ளையம்மாள் தம்பதியருக்கு மகனாகப் பிறந்தார். திரு.சு.பழனிமுத்து அவர்கள் திருமதி.ரேவதி அவர்களை 10.08.2000 ஆம் தேதி மணந்தார். இத்தம்பதிக்கு சண்முக சுந்தரம், சுந்தர ஆதித்யா என்கிற இரு குழந்தைகள் உள்ளனர். தொழில்: #SPS Xerox & Browsing Center, #Xerox & Browsing Center. திரு.சு.பழனிமுத்து அவர்கள் அரியலூரில் SPS Xerox & Browsing Center என்கிற நிறுவனத்தை நடத்தி வருகிறார். இந்நிறுவனமானது நகலெடுத்தல் அச்சிடல் மற்றும் இதர இணைய சேவைகளை வழங்கி வருகிறது. திரு.சு.பழனிமுத்து அவர்கள் பார்கவன் குழும உறுப்பினர்களுக்கு 20% சலுகை விலையில் தமது நிறுவனத்தின் சேவைகளை அளிக்க முன்வந்துள்ளாா். தன்னம்பிக்கை மிக்க, ஒரு சிறந்த பார்க்கவனை அறிமுகப்படுத்துவதில் பார்க்கவன் தொழிற்சார் கூட்டமைப்பு பெருமிதம் கொள்கிறது.

‘எவர் தொழுகையை தொழுது, நம் முன்னோக்கும் கிப்லாவை முன்னோக்கி, நாம் அறுக்கும் பிராணியின் இறைச்சியைப் புசிக்கின்றாரோ, அவர் அல்லாஹ், ரசூல் உடைய பாதுகாப்பிலுள்ளவராவார். அல்லாஹ்வுடைய பாதுகாப்பில் நீங்கள் எவரும் தலையிட வேண்டாம்.’ - அல்ஹதீஸ் இஸ்லாமிய சமுதாயத்தில் பலர் பொய், புரட்டு, வஞ்சகம் போன்ற அற்பச் செயல்களில் ஈடுபடுவதன் மூலம், தமது தலையில் இறைமுனிவை வாரிக் கொள்கின்றனர். தமக்கிடையேதான் இப்படிப்பட்ட தகாத செயல்களில் ஈடுபடுகின்றனர் என்றால், படைத்த இறைவனுக்குப் பணிந்து அவனுக்கு கடமையாற்றுவதிலும் வரம்பு மீறிய மெத்தனத்தில் வாழ்ந்து வருகின்றனர். ஹஜ் கடமையான ஒருவரை நோக்கி இக்கடமையை சீக்கிரம் நிறைவேற்றுங்கள் எனக் கூறினால், ‘ஹஜ்ஜுச் சென்று வந்து விட்டால், மிக்க ஒழுங்காக வாழ வேண்டுமே, அதற்குப் பின்பும் தவறு புரிந்தால் சமுதாயம் எம்மைக் காறித் துப்புமே’ எனக் கூறி நழுவப் பார்க்கின்றார். அப்படியானால் நான் ஹஜ்ஜுக்குச் செல்லவும் மாட்டேன், ஒருக்காலமும் நான் திருந்தியும் வாழ மாட்டேன் என்பது இவர்களின் வாதமா? காலமெல்லாம் பாவ அழுக்காற்றில் புரண்டு அதே நிலையிலேயே மண்டையைப் போடுவேன் என்பது இவர்களின் பிடிவாதமா? ஒரு ஹாஜி மட்டும்தான் பாவங்களில் ஈடுபடக் கூடாது. மற்றவர்கள் என்ன வேண்டுமானாலும் செய்யலாம். எப்படி வேண்டுமானாலும் வாழலாம் என்பது இவர்களின் நினைப்பா…? ஒரு ஹாஜியின் வாய், புறம் – கோள் பேசக் கூடாது. ஒரு ஹாஜி நீதி நேர்மையிலிருந்து பிறழக் கூடாது. இறைக் கடமையாற்றுவதில் இம்மியும் பிசகக் கூடாது என்பதெல்லாம் நூற்றுக்கு நூறு உண்மைதான். ஆயினும் ஒருவர் ஹஜ் செய்யாது அதனைக் கிடப்பில் போட்டுக் கொள்ள, இதனை ஒரு சாக்காகவே பயன்படுத்தி தப்பித்துக் கொள்ள நினைப்பதுதான் அநாகரீகச் செயலாகும். ‘ஒருவர் ஹஜ் கடமையை நிறைவேற்றவில்லையானால் அவர் யூதராகவோ, கிருத்துவராகவோ மரித்துப் போகட்டும்’ என நபி (ஸல்) அவர்கள் எச்சரித்துள்ளார்கள். இந்த இழிவு நிலைக்கு ஆளாகுவதைவிட ஒருவருக்கு வேறு துர்பாக்கியம் இருக்க முடியாது. நபிகளாரின் இந்த எச்சரிக்கை வீண் சாக்குகள் மூலம் ஹஜ்ஜை தள்ளிப்போடும் சீமான்களுக்கு சாதாரணமாகத் தெரிகிறதா? தவிர, தாம் ஹஜ் செய்யாதவரை எப்படியும் வாழலாம் என்று கூறி அனைத்து உரிமைகளையும், சலுகைகளையும் இந்த விதாண்டாவாதிகளுக்கு இலவசமாக விநியோகித்தவர்கள் யார்? தாம் ஹஜ் செய்யாதிருக்க இப்படிப்பட்ட மோசடி வாதங்களையெல்லாம் முன்வைப்பது தவறல்லவா? ஹஜ் செய்யும் முன்பும், பின்பும் எல்லா முஸ்லிம்களும் உண்மை முஸ்லிம்களாக வாழ வேண்டுமென்பதே இஸ்லாத்தின் கட்டளையாகும். ‘அல்லாஹ்வுக்காக நீங்கள் முறையாக அஞ்சுங்கள். நீங்கள் முஸ்லிம்களாகவன்றி (வாழ்ந்து) மறைய வேண்டாம்’ என்ற திருமறையின் வசனங்களெல்லாம் இக்கட்டளைகளையே எடுத்தியம்புகின்றன. இவ்வுண்மையை உணர்ந்து இறையோனுக்குப் பயந்து இறைக் கட்டளைகளை நிறைவேற்றுவதில் சாக்குபோக்கு கூறுவதை தவிர்த்து திருந்தி வாழ அனைத்து முஸ்லிம்களும் முன் வர வேண்டும். தொழுகையிலும் மெத்தனம் ஆயுளில் ஒருமுறை மட்டும் நிறைவேற்றும் ஹஜ் கடமையில் இம்மெத்தனம் என்றால், நாளொன்றுக்கு சில மணித்துளிகள் மட்டும் செலவாகும் ஐவேளைக் கடமையிலும், வரம்பு மீறிய சோம்பலும் சமுதாயத்தில் நிலவுகிறது. ஒரு முஸ்லிம் உயிர்வாழ, இன்புற்று வளர அவன் உண்பதும், உறங்குவதும், எவ்வளவு முக்கியமோ, அதைவிட முக்கியமானது தொழுகை. பசியும், பட்டினியும் கோரத்தாண்டவமாடிய அண்ணலார் காலத்தில் அதனை பொருட்படுத்தாமல், இறைவணக்கத்தை சிரமேற்கொண்டு நிறைவேற்றினார்கள். அன்றைய இஸ்லாமியப் பெருமக்கள் ! அவர்களிடம் உடுத்த ஒரு துணியே இருந்தது. மேலுடம்புக்கு தனியாடையெல்லாம் அவர்களிடம் இருக்கவில்லை. ஒரே துணியைத்தான் அவர்கள் கழுத்துவரை இழுத்துக் கட்டி தங்களது மானத்தை மறைத்துக் கொண்டனர். ‘அஸ்ஹாபுஸ் ஸுப்பா’ எனப்படும் திண்ணைத் தோழர்கள் பலரது நிலை இவ்வாறே இருந்துள்ளது. ஆனால், அவர்கள் இந்த வறுமையைப் பொருட்படுத்தாமல் இறைவனைத் தொழுது போற்றினார்கள். இன்று இறையோனை ஐவேளை தொழாத முஸ்லிம்கள் பலர், தொழாததற்கு பல நொண்டிக் காரணங்களைக் கூறுவதில் இறங்கியுள்ளனர். ‘இப்பொழுது என்ன குடியா முழுகிவிட்டது அவசரமாகத் தொழ ! எல்லாம் வயசாகும் பொழுது பார்த்துக் கொள்ளலாம்’ என்கின்றனர் சிலர். ‘தொழனும்னு ஆசைதான், ஆயினும் ஒரு வேலை ஜோலி வியாபாரக் கடையிலிருந்து சற்றேனும் அசைய முடியாத பிஸி’ எனக்கூறி சிலர் மண்டையைச் சொரிகின்றனர். ‘நாமென்ன பாவமா செய்கிறோம், பள்ளிக்குச் சென்று தொழ? பாவத்தைக் கழிக்கத்தானே பள்ளி அப்படியே தொழுதாகனும் என்றாலும் என் மனதுக்குள்ளேயே தொழுது கொள்வேன்’ இப்படி சிலரது வேதாந்தம். ‘அல்லாஹ் இன்னும் எங்களுக்கு ஹிதாயத் கொடுக்கவில்லை. ஹிதாயத் வந்தபிறகு தொழுது கொள்வோம், துஆச் செய்யுங்கள்’ இப்படி சிலரது கிண்டல். இவர்களெல்லாம் என்ன நினைத்துக் கொண்டிருக்கிறார்கள்? மரணத்தூதுவர் வயதான பின்தான் எல்லோரிடமும் வருகிறாரா? ஒரு சிறுவனிடமோ, வாலிபரிடமோ வருவதில்லையா? உலகிலிருந்து உயிர் பிரியும் அத்துணை பேரும் உடல் தளர்ந்து மூப்பெய்திய பின்தான் மரணமடைகின்றனரா? இளம் பாலகர்களும், இளமையில் மிதப்பவர்களும் இறந்துபோவதை இவர்கள் கண்டதே இல்லையா? நீண்ட காலம் வாழப்போவதாக இவர்கள் எண்ணினால், அந்த நீண்ட வாழ்க்கைக்கு இவர்களுக்கு உத்தரவாதம் அளித்தவர் யார்? வேலையால் இவர்களுக்குத் தொழ நேரமில்லையென்றால், தொழுகை ஒரு முக்கிய வேலையாக இவர்களுக்கு தெரியவில்லையா? வேலையில்லாதவனின் வெட்டி வேலை தொழுகை என இவர்கள் கருதுகிறார்களா? பாவம் செய்தால்தான் தொழுகை. நாமென்ன பாவம் செய்கிறோம்? என சிலர் கூறுவது எவ்வளவு பெரிய முட்டாள்தனம். இவர்கள் தொழாமலிருப்பதே எவ்வளவு பெரிய பாவம். இதனை இவர்கள் உணரமாட்டார்களா ! ‘ஆதமின் மக்கள் அனைவரும் தவறு செய்யக் கூடியவர்களாகும். அவர்களில் திருந்தி இறையோனிடம் மீள்பவரே நன்மக்களாகும்’ என்ற நபிபோதனையை எவர் மறுக்க முடியும்? அல்லாஹ்வுடைய முழுக் கண்காணிப்பில் வளர்ந்த அன்பியாக்களே, இப்படிப்பட்ட மேதாவிலாசம், தற்புகழ்ச்சிகளில் ஈடுபடாதபோது இவர்கள் எம்மாத்திரம்? ஹிதாயத் வரும் பொழுது தொழுவோம் என சிலர் தொழாமல் தட்டிக் கழிப்பதும் மிகப்பெரும் மோசடியாகும். ஹிதாயத் (நேர்வழி) என்பது காயலான் கடை – கடைச்சரக்குமல்ல. எதிர்பாராமல் கிடைக்கும் அதிர்ஷ்டப்பரிசோ, தங்கப் புதையலோ அல்ல. எவர் நேர்வழி நின்று திருந்தி வாழ எண்ணுகிறாரோ அவருக்கு அல்லாஹ் ‘ஹிதாயத்’ எனும் வெகுமதியைத் தருகிறான். இதனைப் பற்றிய சிந்தனையின்றி பணப் பேராசை, பதவிப்பேராசை பகட்டுப் பேராசை பிடித்து அலைவோருக்கு ஹிதாயத் என்பது காலம் பூராவும் எட்டாக் கனியாகவே தொலைவில் நிற்கும். அல்லாஹ் கூறுகிறான் : ‘நிச்சயமாக இந்த குர்ஆன் நேர்மையான நிலையான நற்சிந்தனைக்கே நல்வழி காட்டும்’ - அல்குர்ஆன் ஒரு சிலர், பள்ளிக்குச் செல்வோரெல்லாம் மிகப்பெரும் யோக்கியர்களா? என வினவுகிறார்கள். ஆனால் பள்ளித் தொடர்பு இல்லாதவரை விட, தொடர்புடையவர் பெரும்பாலர் நல்லவராகவே இருப்பார் என்பது திண்ணம். காரணம், ‘நிச்சயம் தொழுகை மானக் கேடான செயல்களை விட்டுத் தடுத்து நிறுத்தும்’ என்ற இறைவாக்கு ஒரு போதும் பொய்யாகாது. பாவம் செய்து வரும் தொழுகையாளி இன்றில்லாவிட்டாலும், ஒருநாள் மனம் திருந்தி பாவத்தை உணர்ந்து மீட்சி பெற்று மக்கள் மன்றத்தில் மதிப்பு மரியாதை பெறுவது திண்ணம். ஆனால் பள்ளிக்கும் வராமல், பாவம் செய்து கொண்டு இவ்வாறு குறைகூறித் திரிவோர் திருந்துவது எங்ஙனம்…? ஒரு பிரயாணத்தில் ஹள்ரத் அம்மார் பின் யாஸர் (ரலி) அவர்களும், ஹள்ரத் உமர் பாரூக் (ரலி) அவர்களும் சென்று கொண்டிருக்கிறார்கள். ஓரிரவு அவ்விருவரும் தூங்கி விழித்தபொழுது ஜனாபத் குளிப்புக் கடமையாகிவிட்டது. பஜ்ரு தொழுகை வேளையில் அவர்களிடம் குளிக்கத் தண்ணீரில்லை. எங்கே தொழுகை, களாவாகி விடுமோவென அஞ்சி இருவரும் கை பிசைகிறார்கள். ஹள்ரத் அம்மார் அவர்கள் ஓர் உபாயம் செய்தார். ஒழுச் செய்ய தண்ணீர் இல்லாவிட்டால், அதற்குப் பகரமாக தயம்மும் செய்து கொள்வது போல், குளிப்புக்குப் பகரமாக மண்ணில் கிடந்து புரண்டு அவர் தொழுகையை நிறைவேற்றினார். நபிகளார் சமூகம் திரும்பியபொழுது இதனை எடுத்துரைத்தார். நபிகளார் புன்னகைத்துவிட்டு கை, முகத்தில் மட்டும் தயம்மும் செய்து கொண்டால் போதுமே என விளக்கினார்கள். ஒருவருக்கு குளிப்புக் கடமையாகி தண்ணீர் இல்லாத பொழுது தயம்மும் செய்து தொழுவதால், கடமை நிறைவேறிவிடும் என்ற சட்ட ஞானத்தை கற்றுத்தரும் இந்நிகழ்ச்சி, தொழுகையுடன் நபித்தோழர்கள் கொண்டிருந்த நெருக்கத்தை பறைசாற்றக் கூடியதாக அமைந்துள்ளது. இவர்கள் போன்ற எத்தனையோ சஹாபாக்கள் தொழுத வண்ணமே தமது உயிர்போக வேண்டுமென ஆவல் கொண்டிருந்தார்கள். பல மணிநேரம் தொழுது பேரின்பம் கண்டுள்ளார்கள். இந்நிலையில், தாம் தொழாமல் இருந்துக் கொண்டு, அதற்கு வக்காலத்து வாங்கும் வகையில் நொண்டிச் சாக்குகளைத் தேடுவது முகப்பில் கண்ட தலைப்பைதானே நமக்கு நினைவுபடுத்துகிறது. ஐவேளை தொழுவதன் மூலம் நம் இம்மை மறுமை வாழ்வினை வெற்றி பெறச் செய்வோமாக ! நன்றி : நர்கிஸ் மாத இதழ்; மே 2012 1 திருச்சி சகோதரர்களின் கவனத்திற்கு: சோழ இளவரசி குந்தவை நாச்சியார் சோழ இளவரசி குந்தவை நாச்சியார் அவர்களின் வாழ்க்கை வரலாற்றை முனைவர் பட்டதுக்கான ஆய்வுத் தலைப்பாக எடுத்து மிக விசாலமாக ஆய்வுசெய்து அதை அதிகாரப்பூர்வ வரலாறாக பதிவாக்கிட வேண்டும். 2 இஸ்லாமிய வங்கி இயலின் தந்தை மறைந்தார்! உலகப் புகழ் பெற்ற இஸ்லாமியப் பொருளாதார நிபுணர் டாக்டர் நஜாத்துல்லாஹ் சித்தீகீ அவர்கள் இயற்கை எய்தினார் என்பதே அது! 3 உணரப் படாத தீமை சினிமா தன்னை ஒரு முஸ்லிம் என்று சொல்லக் கூடியவர் வீட்டில் என்ன நடக்கிறது? குழந்தைகளை கூட வைத்துக் கொண்டு, பெற்றோரும், உற்றாரும் குடும்ப சகிதமாக, தொழுகை நேரம் என்றில்லாமல், சினிமாவை ரசித்துக் கொண்டிருக்கிற காட்சியை பரவலாக காண முடிகிறது (விதிவிலக்காக இருப்பவர்களைத் தவிர்த்து). கடைசியில் தன் குழந்தை, படத்தில் வருவது போல யாரையாவது இழுத்துக் கொண்டு ஓடிய பிறகுதான் பெற்றோர்கள் விழித்துக் கொள்வார்கள். 4 நான் ஏன் முஸ்லிம் ஆனேன்? - முன்னாள் கன்னியாஸ்திரி! நான் குர்ஆனைப் படித்த போது, அது குறிப்பாக இறைவன் ஒருவனே! ஒரே ஒருவன் தான் என்று வலியுறுத்தியது. அது நான் கிறிஸ்தவ தேவாலயங்களில் பயின்ற திரித்துவக் கடவுள் கொள்கைக்கு (Trinity of God) முற்றிலும் மாற்றமானதாக இருந்தது. 5 ஆறுதல் சொல்லச் சென்றோர் ஆறுதல் பெற்றுத் திரும்பிய அதிசயம்! செய்தி கேள்விப்பட்ட டாக்டர் அப்துல்லாஹ்வுக்கு கடும் வருத்தம் இருந்தாலும், அனைவருக்காகவும் இறைவனிடம் பிரார்த்தனை செய்கிறார். அவரே அனைவரையும் அடக்கம் செய்ய ஏற்பாடு செய்கிறார்.

பாடசாலை ஆசிரியர்களை சாரிக்கு பதிலாக வேறு ஆடையை அணிய வைக்க முயற்சிக்கும் இலங்கை ஆசிரியர் சங்கத்தின் செயலாளர் ஜோசப் ஸ்டாலின் கோவணம் ஒன்றை அணிந்து பாடசாலைக்கு வந்தால் பொருத்தமானது என இலங்கை அரச கல்வி சேவை சங்கத்தின் தலைவர் திருமதி வசந்தா ஹந்தபாங்கொட தெரிவித்துள்ளார். “ஆசிரியர்களின் சாரியை அகற்ற ஜோசப் ஸ்டாலினுக்கு உரிமை இல்லை. இதற்கு எதிர்ப்பு தெரிவித்து கல்வி அமைச்சர் மற்றும் செயலாளருக்கு கடிதம் அனுப்பியுள்ளோம். இப்படியே போகுமா என்று தெரியவில்லை இன்னும் சில நாட்களில் ஆசிரியர்களும் இலகுவான ஆடைகளை அணிய வேண்டும் என்று ஜோசப் கோவணத்துடன் பாடசாலைக்கு வரவேண்டும் என்றும் சொல்வாரோ தெரியாது. இலங்கையின் கல்வி முறையில் பாடத்திட்டத்தை முறைப்படுத்துவது தொடர்பான தரமான கல்வித் திட்டத்தை உருவாக்க வேண்டும் என்ற கோரிக்கைகள் முன்வைக்கப்பட வேண்டிய நேரத்தில், ஜோசப் போன்றோர்கள் இந்த சாரியினை வைத்து பேசிக்கொண்டிருக்கிறார்கள்”. Share Previous News Next News யாழ் நியூஸ் இணையத்தில் வெளியாகும் அனைத்து ஆக்கங்கள் மற்றும் கட்டுரைகளை அவற்றை எழுதியவர்களும், செய்திகளுக்கு அவற்றை அனுப்பியவர்களும், விளம்பரங்களின் நம்பகத்தன்மைக்கு அந்த விளம்பர நிறுவனங்களும், பேஸ்புக் மற்றும் இத்தலத்தில் தெரிவிக்கும் கருத்துக்களுக்கு அவற்றை பதிவிட்டவர்களுமே பொறுப்பு என தெரிவித்துக் கொள்கிறோம்.

மாலேகான்: கடந்த மூன்று மாதங்களாக முஷ்டாக் ஷேக் தொடர்ச்சியாக ஏதோ ஒன்றை செய்துள்ளார், அது இந்தியாவில் பலரால் செய்ய முடியாத ஒன்றாகும்: அவர் வேலைக்குச் சென்று வருகிறார். மும்பையில் இருந்து 250 கி.மீ வடகிழக்கில் உள்ள மாலேகான் நகரில் ஒரு விசைத்தறி தொழிலாளி - 44 வயதான ஷேக், தற்போது படிப்படியாக சொந்தகாலில் நிற்கத் தொடங்கி இருக்கிறார். "எங்கள் முதலாளிகள், [தொற்றுநோயின்] முதல் மூன்று அல்லது நான்கு மாதங்கள், எங்களை கவனித்துக் கொண்டனர்," என்று, மங்கலான ஒளி கொண்ட, இரைச்சலுடன் செயல்படும் விசைக்கூடத்தில் நின்றவாறு, அவர் செப்டம்பரில் இந்தியா ஸ்பெண்டிடம் கூறினார். "மூன்று மாதங்களுக்கு முன் விசைத்தறிகள் திறக்கப்பட்டன [சில யூனிட்டுகள், ஜூன் முதல் வாரத்திலும் மேலும் சில, ஜூன் மூன்றாவது வாரத்திலும் திறக்கப்பட்டன]. நாங்கள் தொடர்ந்து வேலை செய்து வருகிறோம்" என்றார் அவர். மாலேகான் நகரில் உள்ள 2,50,000 விசைத்தறி கூடங்களில் சுமார் 1,50,000 தொழிலாளர்கள் பணிபுரிகின்றனர், ஒவ்வொருவரும் மூன்று நான்கு விசைத்தறிகளில் வேலை செய்கின்றனர் என்று நகரத்தின் விசைத்தறி சங்கத்தின் தலைவரான 52 வயது இலியாஸ் யூசுப் கூறினார். “அவர்கள் யாரும் பணிநீக்கம் செய்யப்படவில்லை," என்ற அவர், “சமூக இடைவெளி உள்ளிட்ட பாதுகாப்பு நெறிமுறைகளை நாங்கள் பின்பற்றுகிறோம். தொழிலாளர்கள் தவறாமல் கைகளை கழுவுகிறார்கள். ஆனால் முக்கியமான விஷயம் என்னவென்றால், அவர்கள் அனைவரும் மீண்டும் பணியில் உள்ளனர்” என்றார். கொரோனா வைரஸ் நாவலின் பரவலைக் கட்டுப்படுத்த பிரதமர் நரேந்திர மோடி, மார்ச் 24ம் தேதி நாடு தழுவிய ஊரடங்கை அறிவித்ததில் இருந்து அமைப்புசாரா துறை மற்றும் சம்பளத்தொழிலாளர் வர்க்கம் என இரண்டுமே கடுமையாக பாதிக்கப்பட்டது. மார்ச் நடுப்பகுதியில் 7.6% ஆக இருந்த வேலையின்மை விகிதம், மாத இறுதிக்குள் 23.8% ஆக உயர்ந்துள்ளது என்று மும்பையை சுதந்திர சிந்தனைக்குழுவான இந்திய பொருளாதார கண்காணிப்பு மையத்தின் மகேஷ் வியாஸ் எழுதினார். "ஏப்ரல் 2020 இல் வேலையின்மை விகிதம் 23.5% ஆக மாறியது," என்ற அவர், "தொழிலாளர் பங்கேற்பு விகிதம் மார்ச் 2020ல் 41.9 சதவீதத்தில் இருந்து 2020 ஏப்ரலில் 35.6 சதவீதமாகக் குறைந்தது" என்றார். ஒயிட் காலர் பணியாளர்களை எடுத்துக் கொண்டால், 2020 மே-ஆகஸ்ட் மாதங்களில் 1.22 கோடி பேர் பணியாற்றினர், இது ஒரு வருடத்திற்கு முன்பு இருந்த 1.88 கோடி என்பதில் இருந்து பெரும் சரிவு என்று செப்டம்பர் மாதம் மற்றொரு ஆய்வில் வியாஸ் கூறினார். (வியாஸுடனான எங்கள் நேர்காணல்களை இங்கே மற்றும் இங்கே படிக்கலாம்). ஆனால், மாலேகான் நகரம் இதில் ஒரு வெற்றிகரமான திறனை வெளிப்படுத்தி நிற்கிறது. தொழிலாளர்கள் திறன் உள்ளூரிலும், அப்பாலும் "12 மணி நேரம் விசைத்தறியில் வேலை செய்வதற்கு எனக்கு ரூ.400 கிடைக்கிறது" என்று ஷேக் கூறினார். “எனக்கு இரண்டு மகன்கள் உள்ளனர். அவர்கள் இருவரும் விசைத்தறிகளில் வேலை செய்கிறார்கள்" என்றார். ஊரடங்கு அமலில் இருந்தபோது, குடும்பத்தில் வருவாய் ஈட்டிய மூன்ரு நபர்களுக்கு திடீரென்று வேலை இல்லை. “அது ஒரு பயங்கரமான காலம். நாங்கள் எப்படி உயிர்வாழ்வோம் என்பதற்கான எந்தவொரு துருப்பும் எங்களுக்கு இல்லை,” என்று அவர் கூறினார். தனது முதலாளிகள் அவரை கைவிடவில்லை என்பதற்கு நன்றி தெரிவிப்பதாக ஷேக் கூறினார். "அவர்கள் எங்களுக்கு கொஞ்சம் பணம் கொடுத்து உதவினார்கள். எங்களுக்கு உணவு கிடைத்ததை உறுதி செய்தனர்," என்று அவர் கூறினார். "ஊரடங்கிற்கு பிந்தைய காலம் நாங்கள் நினைத்த அளவுக்கு மோசமாக இல்லை". எவ்வாறாயினும், அமைப்புசாரா தொழிலாளர்களுக்காக அரசு இன்னும் அதிகமாக செய்திருக்க வேண்டும் என்றார். ஐந்து ஆண்டுகளாக விசைத்தறி தொழிலாளராக பணியாற்றி வரும் 34 வயதான இம்ரான் அகமது, இதே போன்ற அனுபவத்தை விவரித்தார். "ஊரடங்கின் போது எங்களை கவனித்து கொண்டதற்காக எனது முதலாளி மற்றும் உறவினர்களுக்கு நான் நன்றி உள்ளவனாக இருக்கிறேன்," என்று அவர் கூறினார். உதவியற்றவராகவும் மற்றவர்களின் தயவில் வாழ்வது அவமானமாகவும் இருக்கும், எனவே வேலை மீண்டும் தொடங்கப்பட்டதில் மகிழ்ச்சி அடைவதாக அவர் கூறினார். "இதனால், நீங்கள் உங்கள் குடும்பத்தை கவனிக்க முடியும்," என்றார். லேகானில் விசைத்தறிகளில் பணிபுரியும் தொழிலாளர்கள் யாரும் புலம்பெயர்ந்த தொழிலாளர்கள் அல்ல என்று சங்கத்தின் தலைவர் யூசுப் கூறினார். "இந்த நகரம் உள்ளூர் தொழிலாளர்கலின் உழைப்பில் இயங்குகிறது," என்று அவர் கூறினார். "நகரில் வசிக்கும் 6,00,000 மக்களில் நான்கில் ஒரு பகுதியினர் விசைத்தறிகளில் வேலை செய்கிறார்கள். தொழிலாளர்கள் மற்றும் அவர்களின் முதலாளிகளுக்கு இடையே ஒரு குறிப்பிட்ட உறவு உள்ளது” என்றார். அந்த உறவின் காரணமாக, இங்குள்ள தொழிலாளர்கள் நாட்டின் பல்வேறு பகுதிகளில் எதிர்கொள்ளும் அக்கறையின்மை போக்கை அனுபவிக்க வேண்டியதில்லை. "தொழிலாளர்கள் உள்ளூர்வாசிகள், எனவே விசைத்தறிகளை மறுதொடக்கம் செய்வதும் எளிதாக இருந்தது" என்று யூசுப் கூறினார். ”ஊரடங்கிற்கு முன்பு இந்த நகரம் தினசரி 2 கோடி [20 மில்லியன்] மீட்டர் துணியை உற்பத்தி செய்தது. நாங்கள் முழு திறனுடன் செயல்படத் திரும்பியுள்ளோம்” என்றார். முகக்கவசங்களின் உற்பத்தி தறிகளை மும்முரமாக வைத்திருக்க உதவுகிறது என்று ஷேக் கூறினார். "அத்துடன், மருத்துவமனைகளுக்கு படுக்கை விரிப்புகளை உருவாக்கி வருகிறோம், இறுதிச் சடங்குகளுக்கான கவசங்களையும் கூட தயாரிக்கிறோம்," என்றார் அவர். "ஆடைகளுக்கான உள்ளூர் தேவை இதுவரை எங்களை சுறுசுறுப்பாக வைத்திருக்கிறது" என்றார். மாலேகான் நகரம் இரண்டு பகுதிகளாகப் பிரிக்கப்பட்டுள்ளது - ஒன்று இந்துக்கள் ஆதிக்கம் செலுத்துகிறது, மற்றொன்று முஸ்லிம்கள். அதன் பொருளாதாரம் அதன் விசைத்தறிகளைச் சுற்றி வருகிறது என்று யூசுப் கூறினார். "நகரில் முஸ்லீம் ஆதிக்கம் செலுத்தும் பகுதியில்தான் பெரும்பாலான விசைத்தறிகள் உள்ளன, அங்குதான் தொழிலாளர்கள் வாழ்கின்றனர்," என்று அவர் கூறினார். "இந்து ஆதிக்கம் செலுத்தும் பக்கம் சற்று அதிகம் செல்வந்தர்கள் உள்ளனர். இது அனைத்து ஆடைக் கடைகளையும் கொண்டுள்ளது. இருவரும் ஒருவருக்கொருவர் நிதி சார்ந்தவர்கள். நகரத்தின் பிழைப்புக்கு விசைத்தறிகளின் செயல்பாடு அவசியம்”. போலித் தகவலை எதிர்த்து போராடுவது, வகுப்புவாத அச்சங்களைத் தீர்ப்பது மாலேகானில் ஒப்பீட்டு நிலைத்தன்மை கடினமாக உள்ளது. தொற்றுநோயின் ஆரம்ப கட்டத்தில் முனிசிபல் கார்ப்பரேஷன் அதிகாரிகள் வீட்டுக்கு வீடு சோதனை செய்தபோது, முஸ்லிம் குடியிருப்பாளர்கள் தங்கள் விவரங்களை தேசிய குடிமக்கள் பதிவு (NRC - என்.ஆர்.சி) மற்றும் குடியுரிமை திருத்தச் சட்டம் (CAA - சி.ஏ.ஏ) ஆகியவற்றிற்காக பெற முயற்சிப்பதாக நினைத்தனர் - மத்திய அரசு அறிமுகப்படுத்திய இந்த இரண்டு சர்ச்சைக்குரிய மசோதாக்களுக்கு எதிராக நாடு முழுவதும் ஆர்ப்பாட்டங்கள் நடந்தன, விமர்சகர்கள் முஸ்லிம்களுக்கு எதிரான அரசு பாகுபாடு காட்டுவதாகக் கூறினர். இதனால், நகரம் தீவிர ஆர்ப்பாட்டங்களை கண்டது, மேலும் குடியிருப்பாளர்கள் அந்த நேரத்தில் எந்த ஆவணங்களையும் காட்ட மாட்டோம் என்று உறுதியாக தெரிவித்தனர். எனவே நிறுவனத்தின் கணக்கெடுப்பிற்கு ஒத்துழையாத சூழல் ஏற்பட்டது. "குடியிருப்பாளர்கள் பயந்தனர்," என்று நிறுவனத்தின் துணை ஆணையர் நிதின் கபாட்னிஸ் கூறினார். "ஆனால் நாங்கள் எங்கள் வேலையைத் தொடர வேண்டியிருந்தது. நாங்கள் மக்களின் நம்பிக்கையை வெல்ல வேண்டியிருந்தது” என்றார். கடந்த 2001 கலவரத்தில் இருந்து, இந்நகரம் வகுப்புவாத பதற்றமுள்ள பகுதியானது. இதனால், ஏற்கனவே மேல்நோக்கிச் செல்லும் பணி மார்ச் மாத இறுதியில் மேலும் கடினமாகிவிட்டது, டெல்லியில் அதிகாரிகள் நிஜாமுதீன் பகுதியில் உள்ள தப்லிகி ஜமாஅத்தின் தலைமையகத்தில் 2,000 பேர் கொண்ட ஒரு சபையைக் கண்டறிந்தனர், இது ஒரு கோவிட் -19 ஹாட்ஸ்பாட்டாக மாறியது. கொரோனா வைரஸ் நாவலின் பரவலுக்காக முஸ்லிம்களை இழிவுபடுத்த முற்படும் பிரச்சாரத்தை இந்த நிகழ்வு தூண்டியது. சமூக ஊடகங்களில் வதந்திகள் மற்றும் வகுப்புவாத பதற்றம் நிறைந்த தகவல்களால் மாலேகானில் பரபரப்பு உண்டானது என்று மாலேகான் மாநகராட்சியின் மக்கள் தொடர்பு அதிகாரி தத்தாத்ரே கதேபுரி கூறினார். "நாங்கள் 50,000 துண்டுப்பிரசுரங்களை விநியோகித்தோம், தினமும் 100,000-க்கும் மேற்பட்ட செய்திகளை மாலேகான் மக்களுக்கு அனுப்பினோம்," என்று அவர் கூறினார். "சமூக ஊடகங்களில் வதந்திகளை மறுப்பதற்கும் செய்திகளை பரப்பவும் நாங்கள் சமூக ஊடகங்களை பயன்படுத்தினோம்" என்றார். தவிர, மாலேகானில் ஒரு மருத்துவமனை பற்றி மற்றொரு வதந்தி பரவியதாக கதேபுரி கூறினார். "அந்த மருத்துவமனையில் ஒரு ஊசி மூலம் நோயாளிகள் கொல்லப்படுகிறார்கள் என்று வதந்தி இருந்தது. அங்கு நோயாளியை அனுமதிக்க யாரும் தயாராக இல்லை ” என்றார். ஆகையால், திருப்புமுனையை விரைவாக ஏற்படுத்த வேண்டியிருந்தது, ஏனென்றால் மாலேகான் -- சதுர கி.மீ.க்கு 19,000 மக்கள் அடர்த்தி கொண்டது-- ஏப்ரல் மாதத்தில் கொரோனா வைரஸ் நாவலின் ஒரு மையமாக மாறியது, இரண்டு நாட்கள் இரட்டிப்பானது என்று கபாட்னிஸ் கூறினார். தவறான தகவலை எதிர்கொள்ள, நகராட்சி நிறுவனம் உள்ளூர் மதத் தலைவர்களுடன் இணைந்தது. "ஒரு நாளைக்கு மூன்று முறையாவது, மசூதிகளில் ஒலிபெருக்கி பயன்படுத்தி, கொரோனா பற்றிய விழிப்புணர்வு செய்தியைக் கொண்டு செல்லும்" என்று கபாட்னிஸ் கூறினார். துண்டுப்பிரசுரங்களின் விநியோகம் மற்றும் உள்ளூர் மதத்தலைவர்களின் தலையீடு ஆகியவை மக்களின் நரம்புகளை அமைதிப்படுத்த உதவியது என்று யூசுப் கூறினார். "நான் தொடர்ந்து தொழிலாளர்கள் மற்றும் அவர்களது குடும்பத்தினருடன் தொடர்பில் இருந்தேன்," என்று அவர் கூறினார். "விழிப்புணர்வு அதிகரித்ததால், அவர்கள் வீட்டுக்கு சென்று அதிகாரிகள் கணக்கெடுப்புகளை நடத்தினர். சமூகத்தில் விழிப்புணர்வை ஏற்படுத்த அதிக படித்தவர்களும் [முஸ்லிம்களிடம் இருந்து] இணைந்தனர்” என்றார். எவ்வாறாயினும் அதுவரை அதிகாரிகள், தனியார் பயிற்சியாளர்கள் மற்றும் ஆஷா தொழிலாளர்கள் (அங்கீகாரம் பெற்ற சமூக சுகாதார ஆர்வலர்கள்) குழு, வீட்டுக்குவீடு சென்று கணக்கெடுப்புகளை நடத்துவதன் மூலம், ஒருசில குடிமகன்களின் கோபத்தை எதிர்கொண்டதாக ஆஷா தொழிலாளி ரத்னா மஸ்டே விவரித்தார். "மக்கள் எங்களை துஷ்பிரயோகம் செய்தனர், அவர்களில் சிலர் நாங்கள் கொரோனா வைரஸால் பாதிக்கப்பட வேண்டும் என்று சாபமிட்டனர்," என்று அவர் கூறினார். "நமது மக்களில் சிலர், பணியில் இருந்தபோது தாக்கப்பட்டனர். பீதி மற்றும் வதந்தி பரப்புதல் தான் இதற்கு காரணம்" என்றார். ஒரு மாதத்திற்கு ரூ.2,000 மட்டுமே பெறும் ஆஷா தொழிலாளர்கள், வைரஸ் பாதிப்புக்கு ஆளாகி வருவதாகவும், மாலேகானில் வசிப்பவர்கள் எவ்வாறு நடந்து கொள்வார்கள் என்றும் மஷ்தே கூறினார். "அவர்களின் பயண வரலாறு மற்றும் சுகாதாரப் பிரச்சினைகள் குறித்து நாங்கள் கேள்விகளைக் கேட்க வேண்டியிருந்தது. மக்கள் அந்த கேள்விகளை ஊடுருவல் என்று நினைப்பார்கள், ” என்று அவர் கூறினார்,“ ஒரு குடியிருப்பில் அவரது பெயர் கேட்கப்பட்டதும், ஒருவர் ‘நரேந்திர மோடி’ என்று கிண்டலடித்தார். ஆனால் நாங்கள் விடாமுயற்சியுடன் இருக்க வேண்டியிருந்தது”. எல்லாம் நன்றாக இருக்கிறது என்பதல்ல விடாமுயற்சி பலனளித்ததாக, கபாட்னிஸ் கூறினார். "இரண்டு நாட்களின் இரட்டிப்பு விகிதம் என்பது, மே மாத இறுதியில் 110 நாட்களை எட்டியது," என்று அவர் கூறினார். "வழக்குகள் எல்லா இடங்களிலும் அதிகரித்து வருகின்றன. ஆனால் செப்டம்பர் நடுப்பகுதியில் எங்களது தற்போதைய இரட்டிப்பு விகிதம் 60 ஐ இன்னும் நிர்வகிக்கக்கூடியது” என்றார். செப்டம்பர் 15ம் தேதிக்குள் மாலேகானில் மொத்த கோவிட்19 நோயாளிகளின் எண்ணிக்கை வெறும் 3,200 க்கும் அதிகமாகவும், இறப்பு எண்ணிக்கை 118 ஆகவும் இருந்ததாக, துணை ஆணையர் எங்களுக்குக் காட்டிய அதிகாரபூர்வ தரவுகள் தெரிவிக்கின்றன. ஆனால், எண்ணிக்கை இன்னும் அதிகமாக இருக்கும் என்று உள்ளூர்வாசிகள் நம்புகிறார்கள். மாலேகானில் உள்ள இரு முக்கிய மயானத்தில் ஏப்ரல் 2020 இல் 592 பேர் இறந்தனர் (இந்தியா ஸ்பெண்ட் இரு மயானங்களில் பராமரிக்கப்பட்ட பதிவேடுகளை சரிபார்த்தது). ஏப்ரல் 2019இல், அந்த எண்ணிக்கை 197 ஆக இருந்தது, இந்த ஆண்டு 200% அதிகரிப்பு சுட்டிக்காட்டுகிறது. மே 2020 இல், இரண்டு கல்லறைகளிலும் 386 பேர் இறந்தனர், அதே நேரத்தில் 2019 மே மாதத்தில் இந்த எண்ணிக்கை 252 ஆக இருந்தது - இந்த ஆண்டு 53% உயர்வு. தற்போதுள்ள சுகாதார நிலைமைகள், உரியவர்களுக்கு சரியான நேரத்தில் கவனம் கிடைக்காததால் இறப்புகள் பல நிகழ்ந்தன என்று, மாலேகானை சேர்ந்த பத்திரிகையாளர் பிரமோத் சாவந்த் கூறினார். "எல்லோரும் கொரோனா வைரஸ் சிகிச்சையில் தான் கவனம் உள்ளது," என்று அவர் கூறினார். “ஆனால் அவர்களில் பெரும்பாலோர் இறந்தபின் கொரோனா வைரஸ் இருந்ததா என பரிசோதிக்கப்படவில்லை. எனவே அவர்கள் கோவிட் அல்லாத இறப்புகளாக பதிவு செய்யப்பட்டுள்ளன. ஆனால் அவர்களில் பலர் கோவிட்19 நோயால் பாதிக்கப்பட்டிருக்கலாம். எங்களுக்குத் தெரியாது. ஏப்ரல் மற்றும் மே மாதங்களில் நிலைமை பயங்கரமாக இருந்தது. இன்று அது சிறப்பாக உள்ளது" என்றார். மாலேகானின் விசைத்தறிகளுக்கு அடுத்தது என்ன? கடந்த இரண்டு மாதங்களாக தொடர்ந்து இயங்கி வந்தாலும், இந்தியாவில் உள்ள மற்ற ஜவுளி மையங்கள் விரைவில் திறக்கப்படாவிட்டால், மாலேகானின் விசைத்தறிகள் சிக்கலை எதிர்கொள்ளக்கூடும். "நாங்கள் எப்போதும் உள்ளூர் தேவையை சார்ந்து இருக்க முடியாது," என்று யூசுப் கூறினார். “நாங்கள் இங்கு துணியை பதப்படுத்தியதும் அதை மும்பை, ராஜஸ்தான், மேற்கு வங்கம், குஜராத் மற்றும் பல நாடுகளுக்கும் ஏற்றுமதி செய்கிறோம். இது எங்கள் வணிகத்தின் குறிப்பிடத்தக்க பகுதியாகும். ஆனால் அந்த இடங்களில் பெரும்பாலானவர்கள் புலம்பெயர்ந்த தொழிலாளர்களை நம்பி இயங்குவதால், எங்களைப் போல் அல்லாமல் அவர்கள் இப்போதும் போராடி கொண்டு இருக்கிறார்கள். சொந்த கிராமங்களுக்கு திரும்பிச் சென்ற தொழிலாளர்கள் இன்னும் திரும்பவில்லை. எனவே, எந்த ஆர்டருக்கான தேவையும் எங்களுக்கு கிடைக்கவில்லை” என்றார். மாலேகானின் விசைத்தறிகளுக்கு, நவம்பர் மாதத்திற்குப் பிந்தைய காலம் மிக முக்கியமானது என்று யூசுப் கூறினார். "திருவிழாக்கள், திருமணங்களைக் கொண்டிருக்கும்போதுதான் தேவை இருக்கும்," என்று அவர் கூறினார். "நாட்டின் பிற பகுதிகளில் விஷயங்கள் சிறப்பாக வராவிட்டால் அது எங்களுக்கு மிகப்பெரிய இழப்பாகும். ஆனால் நாங்கள் அதை வாரத்திற்கு ஒரு நேரத்தில் எடுத்துக்கொள்கிறோம். குறைந்தபட்சம் இப்போது இந்தியாவின் பிற பகுதிகளை விட இது சற்றே சிறந்தது” என்றார். (பார்த், இந்தியா ஸ்பெண்ட் முதன்மை நிருபர்). உங்களின் கருத்துகளை வரவேற்கிறோம். கருத்துகளை respond@indiaspend.org. என்ற முகவரிக்கு அனுப்பலாம். மொழி, இலக்கணம் கருதி அவற்றை திருத்தும் உரிமை எங்களுக்கு உண்டு. Parth M N கிராமப்புற இந்தியா மற்றும் சமூக அரசியல் முன்னேற்றங்களை உள்ளடக்கி விஷயங்களை, பார்த் எழுதி வந்துள்ளார். இவரது படைப்புகள் லாஸ் ஏஞ்சல்ஸ் டைம்ஸ், அல் ஜசீரா, பாரி மற்றும் ஃபர்ஸ்ட் போஸ்ட் உள்ளிட்டவற்றில் பணி புரிந்து பாராட்டுகளை பெற்றவர். இவர், ராம்நாத் கோயங்கா விருது மற்றும் ஐரோப்பிய ஆணையத்தின் லோரென்சோ நடாலி மீடியா பரிசு பெற்றவர். Parth M N கிராமப்புற இந்தியா மற்றும் சமூக அரசியல் முன்னேற்றங்களை உள்ளடக்கி விஷயங்களை, பார்த் எழுதி வந்துள்ளார். இவரது படைப்புகள் லாஸ் ஏஞ்சல்ஸ் டைம்ஸ், அல் ஜசீரா, பாரி மற்றும் ஃபர்ஸ்ட் போஸ்ட் உள்ளிட்டவற்றில் பணி புரிந்து பாராட்டுகளை பெற்றவர். இவர், ராம்நாத் கோயங்கா விருது மற்றும் ஐரோப்பிய ஆணையத்தின் லோரென்சோ நடாலி மீடியா பரிசு பெற்றவர்.